text
stringlengths 175
11.3k
| summary
stringlengths 18
344
|
|---|---|
من بعد الدور الشرير لي لعبو في مسلسل “سلمات أبو البنات” شبعو المتخلفين في ياسين أحجام سبان لأنه الدور ديالو ماشي ضريف كالعادة. كمية السب لي وصلات أحجام خلاتو يخرج على الصمت ديالو ويكتب بوست في حسابو على انستكَرام يشرح فيه أنه كاين فرق بين التمثيل وبين الحقيقة، وأن الدور لي كيلعبو لا علاقة ليه بشخصيتو. أحجام اضاف أنه الا قدر يخلي الناس تكرهو فهذا دليل على أنه لعب الدور مزيان وقدر يتقمص الشخصية بالشكل المطلوب. | ياسين أحجام كاعي على الجمهور لي شبع فيه سبان بسباب الدور الاخير لي لعب: تعلمو تفرقو بين التمثيل والحقيقة |
دعا البروفيسور عز الدين الابراهيمي، عضو اللجنة العلمية حول فيروس كورونا، للتوجه نحو اللقاحات الأمريكية. وقال الابراهيمي، مساء يوم السبت في لقاء مع ميدي 1 تيفي، :”المجهود ديالنا خصو يمشي لامريكا، لأنها عندها اكبر حصة من اللقاحات”، مضيفا :” فامريكا كاين تقريبا 200 مليون ملقح، وعندهم شركات امريكية تستطيع تلقيح اكبر عدد من الناس “. وشدد المتحدث :”خصنا نقلبو على اللقاحات الامريكية”، موضحا :”هناك أمل كبير، مادام لدينا امكانيات التخزين،لذلك خاص اللوبي المغربي في امريكا يتحرك فهاد الاطار”. وتابع الابرهيمي :”هناك لقاحات من الجيل طورت تزامنا مع السلالات الجديدة، وقد لا نحتاج إلى جرعة ثانية.”. https://www.medi1tv.com/ar/%D8%B9%D8%B2-%D8%A7%D9%84%D8%AF%D9%8A%D9%86-%D8%A7%D9%84%D8%A5%D8%A8%D8%B1%D8%A7%D9%87%D9%8A%D9%85%D9%8A-%D9%8A%D9%82%D8%AF%D9%85-%D9%82%D8%B1%D8%A7%D8%A1%D8%A9-%D9%81%D9%8A-%D8%A7%D9%84%D9%88%D8%B6%D8%B9-%D8%A7%D9%84%D9%88%D8%A8%D8%A7%D8%A6%D9%8A-%D8%A7%D9%84%D8%AD%D8%A7%D9%84%D9%8A-%D8%A8%D8%A7%D9%84%D9%85%D8%BA%D8%B1%D8%A8-%D9%85%D8%A7-%D9%88%D8%B1%D8%A7%D8%A1-%D8%A7%D9%84%D8%AD%D8%AF%D8%AB-%D8%A8%D8%B1%D9%86%D8%A7%D9%85%D8%AC-67158-276 | البروفيسور الابراهيمي: أدعوا اللوبي المغربي فواشنطن للتحرك باش نجيبو اللقاحات الامريكية |
لي دخل للحساب ديال المغنية رقية ماغى على أنستكَرام، غادي يلقاها عام كامل وهي عاطياها غير للشوتينس واللباسات والبوزات، ولا أغنية واحدة، ولا عمل فني، من نهار وقفو عراسات الخليج بسباب جاحة كورونا قلباتها عارضة أزياء، باش دخل شوية ديال الصرف. رقية ماغى الخدمة ديالها الحقيقية هي الغنا وخاصة في الاعراش، وقدام الازمة الصحية، ما لقاتش شي حل من غير أنها تستعرض الجمال ديالها، ودير من حسابها في أنستكَرام لي متبعة فيه أكثر من مليون شخص منصة ديال لامود. رقية، بنت مدينة أسفي، كانت فضلات تستقر في الإمارات فين خدمتها كمغنية في العراسات ديال الخليج اسهل. https://www.instagram.com/rikia_magha/ | تسدّو عليها عراسات الخليج.. رقية ماغى قلباتها “فاشينستا” – تصاور |
عناصر المركز القضائي وعناصر الفصيلة القضائية بالقيادة الجهوية للدرك الملكي بفاس فككات صباح اليوم السبت عصابة اجرامية متخصصة فتزوير أختام و فواتير كتخص التهرب الضريبي للمقاولين، وتم توقيف 5 اشخاص بمركز فاس ومركز بنسودة وحجز مجموعة من المعدات كتستعمل فعملية التزوير. وقالت مصادر لـ “كود” ، ان هاد العصابة كتصنع فواتير كتبرر بيهم نفقات وهمية لاسترجاع القيمة المضافة من عند مقاولات، وتفرشات فاش تقدم تاجر الى وكيل الملك بفاس بشكاية ، فيها بأن فواتير تجارية مزورة صدرت باسم وطابع شركته واخا الشركة ماصدرات حتى فاتورة وترتب على هاد الرواج التجاري ضربة صحيحة بلغ مجموعها 100 مليون سنتيم كل عام. والتحقيق اللي دارتو عناصر الضابطة القضائية المكلفة بالبحث كشف عن تورط مجموعة من الاشخاص ،حيث تم توقيف 5 اشخاص وحجز 8 حواسب، مجموعة من الفواتير، وفلوس.. ودارو المتهمين تحت تدابير الحراسة النظرية ومازال الجدارمية غادي يوقفو باقي الشركاء، بعدما بزاف جاو لمركز الدرك باش يقدمو شكايات فحق هاد العصابة. | القضية فيها فلوس صحيحة.. الجدارمية ديال فاس طيحو ريزو كيزور الفاكتورات للتهرب الضريبي |
علمت “كود” ان نجمة البوب مادونا وصلات لمدينة مراكش ودوزات اول ليلة ليها فرياض بجامع لفنا كلشي تعاود فيه على ودها. مادونا غادية دوز عيد ميلادها الستين فتاحناوت فضيافة دار ريتشارد برانسون مالك فيرجين يوم غد الخميس 16 غشت 2018 ويتوقع ان يحضر حفل عيد ميلادها نجوم معروفين. | مادونا مدوزة عيد ميلادها عند مول فيرجين فتحناوت ودوزات الليلة فجامع لفنا |
– إنتحرت فتاة في العشرينات من العمر بعد تناولها لسم الفئران داخل منزل عائلتها بحي “التقدم” بمدينة برشيد والأسباب مجهولة /أخبارنا
– مصرع 6 أشخاص وأصيب 13 بجروح متفاوتة الخطورة إثر حادثة سير نجمت عن إصطدام شاحنة صهريجية بسيارة لنقل الركاب على مستوى الطريق السيار بجماعة “أقواس بريش” عمالة طنجة أصيلة /لكم
– توقيف أربعة عناصر بينها العقل المدبر لعصابة مختصة في إختطاف الأثرياء وإحتجازهم وإبتزازهم وتعنيفهم بغية إجبار عائلاتهم على دفع الفدية لإطلاق سراحهم وتنشط بالدار البيضاء وفاس وأكادير /كود
– اعتقلت عناصر الشرطة القضائية ب”البرنوصي” مسؤول بشركة خاصة على خلفية تحرشه بمستخدمة وإبتزازها بفصلها عن العمل حين تأكد من صدها له /نون بريس
– مقتل زوجة وإصابة زوجها بجروح خطيرة بعد أن دهست شاحنة من الحجم الكبير دراجتهم النارية على مستوى “سوق الجملة للخضر والفواكه” بحي مولاي رشيد بالبيضاء /شوف تيفي
– إعتقلت الشرطة الشيلية عضو مافيا مغربية بهولندا لمشاركته في جرائم خطيرة بينها غسل الأموال والإتجار في المخدرات وقطع رأس شاب مغربي عضو في عصابة منافسة بأمستردام /أخبارنا
– حجزت إدارى الجمارك بمطار محمد الخامس على 900 غرام من الذهب وأحجار كريمة تستعمل في تزيين الحلي داخل حفاضات أطفال قادمة من مدينة إسطنبول و أوقفت مجموعة من تجار الذهب /الأحداث المغربية
– إعتقل سائق سيارة خفيفة بسد أمني بمراكش إثر تورطه في إرتكاب حادثة سير مميتة والفرار من مكان الحادث والضحية شخص في بداية عقده السادس دهسه الموقوف بمركز “بلدية الوداية” بمراكش /مراكش الأن
– تمكنت عناصر الدرك الملكي بمركز “سيدي إدريس” من أيقاف شخصين يتاجران ب “الماحيا” وذلك بعد إقتحام معمل سري مخصص لتقطير وترويج المسكر بدوار “أولاد خلوف” بإقليم قلعة السراغنة وتم الحجز على 1500 لتر من “الماحيا” قابلة للترويج و200 كلغ من التين المخمر/هيسبريس
– قضت غرفة الجنايات الإبتدائية بمحكمة الإستئناف بمراكش بإدانة رئيس بلدية قلعة السراغنة عن حزب الأصالة والمعاصرة بسنتين سجنا منها 6 أشهر نافذة والباقي موقوف التفيذ وغرامة 50 ألف درهم بعد متابعته بتهم تبديد أموال عامة موضوعة تحت يده بمقتضى وظيفته وتزوير وتائق رسمية وأخد فائدة في مؤسسة يتولى تدبير شؤونها بالإضافة لجنحة تزوير وثائق إدارية / كش24 | أش واقع اليوم : حصيلة هاد النهار من الجرائم و الحوادث: اختطاف وكسايد وقتل ومخدرات ومافيا |
علنات وزارة الصحة، اليوم السبت، على إصابة 701 واحد بفيروس كورونا المستجد، من أصل 14415 تحليلة تدارت اليوم، ووصل عدد المصابين فالمجموع ل470691. وحسب نشرة كوفيد 19 اليومية، وصل مؤشر الإصابة التراكمي ل1295,2 لكل 100 ألف نسمة، بمعدل 1,9 لكل 100 ألف نسمة فهذ 24 ساعة. وماتو اليوم 13 واحد، وبلغ الإجمالي 8259، بنسبة فتك ديال 1,8 فالمية. وتشافاو اليوم 762، ووصل الإجمالي ل448628، بنسبة تعافي 95,3 فالمية. وتحددو عدد الحالات النشيطة ف13804، وعدد الحالات الحرجة ف738 حالة، ومعمرين دابا أسرة الإنعاش بنسبة 23,3 فالمية. ومن الحالات الخطيرة، 36 تدهورات حالتهم اليوم، و56 تحت التنفس الاصطناعي الاختراقي. وكتتوزع الإصابات والوفيات الجديدة على الجهات والأقاليم كما يلي: | فثاني يوم من حملة التلقيح فبلادنا.. ها حصيلة كورونا: 701 تصابو بالڤيروس و13 ماتو |
هاد الأيام لقيت راسي كنفكر أنني نشري طوموبيل وللأسف ماشي كبريستيج إجتماعي إو إرتقاء طبقي ، ولكن بزز مني وكنفكر فكريدي لي نقدر نكتف بيه راسي لسنوات من أجل طوموبيل ، علما انني عمري حتاجيتها أو حسيت بنقص أو أنها مهمة فحياتي ، بحكم أنني كنت صابر على وسائل النقل العمومية ، وقادر نواجه أخطر الشارع بوحدي ، ولكن دابا تبدلات لحوال ولقيت راسي كنعاني من الطاكسيات على ود جوج بلايص وهادشي الى لقيتيه خصوصا فساعة الذروة ، وفبعض المدن الكبيرة راه كنتعرض للإبتزاز خصوصا فأبواب محطات الكيران والتران ، بنادم باغي يديك فين بغا ويحطك فين بغا وبالثمن لي بغا، بصفة عامة معاناتي تضاعفات مع وسائل النقل العمومية بحكم أنني عاد حسيت فعليا بالسوء ديالها والتكرفيص فيها ، أما شحال هادي كانت هاكة ولكن كنت غير مبالي وصابر ومعتابر داكشي جزء من طريقة سير الأمور فالمغرب . وكان عندي عادي الى كانت عندي خدمة فكازا مع 12 مثلا ، مكنشدش التران ديال الصباح، وإنما كنمشي بالليل ، وعدة احتياطات بحال هاكة نظرا لعدم التقة فتوقيت التران ، وحاليا كنشوف تيجيفي كنقول ان شاء الله غيجي نهار فين غتولي كازا غير ساعة ونص توصل ليها ، ولكن واش ماخاصش أولا تحسين الخدمات العامة لي كاينة دابا بعدا ، غير هادشي لي كاين دابا خاص بعدا يكون خدام مزيان ،حقا كنفرحو ملي كنسمعو بمشروع جديد لي يقدر يحل أزمة كيعانيوها المغاربة ، ولكن ملي كتشوف شنو طاري دابا فهادشي لي كاين ، كتقول إوى راه حتى داكشي لي غادي يتصاوب جديد غير تدوز تلتيام ديال الباكور ويولي بحال هادشي لي كاين دابا. بزاف ديال المغاربة مثلا كيشري طوموبيل وهو باقي ماقادرش عليها ماديا ، كيكلف راسو على ود النقل العمومي فالمستوى الصفر ، مايمكنش تعول عليه ، بينما فالعديد من الدول الصناعية العظمى المواطنين فيها كيمشيو لخدمتهم فوسائل النقل العمومي ، وكتلقى بنادم بيخير عليه ومعندوش طوموبيل حيث ممحتاجهاش أصلا ، بينما هنا راه قبل متكون وسيلة نقل هي وسيلة حماية أولا من الشفارة وبالنسبة لعيالات من التحرش، طبعا مرحا بأي مشروع جديد ولكن خاص يتقاد بعدا هادشي لي كاين دابا ، راه المغربي كعيش حرب يومية مع وسائل النقل ، وديما كاين أحداث واحتجاجات على التران أو الترام ويوميا مضاربات مع موالين الطاكسيات ، قبل من مشاريع جديدة راه لي محتاجينو دابا هو إصلاح قطاع النقل ، يولي بعدا آدمي وكيحتارم المواطن عاد نشوفو الجديد. | راه لي محتاجينو دابا هو إصلاح قطاع النقل ، يولي بعدا آدمي وكيحتارم المواطن عاد نشوفو الجديد |
احتفل الفنان بدر سلطان بعيد ميلادو هاد العام في دارهم فين ملتازم بالحجر الصحي هو والعائلة ديالو في مدينة وجدة. بدر سلطان نشر فيديو على حسابو في انستكَرام مع الوالدين ديالو وخوه، بانو فيه لابسين الكمامات وكيحتفلو بعيد الميلاد في البيت ديالهم. بدر نشر الفيديو ديال عيد ميلادو مع أغنية عيد ميلاد سعيد لي مغنية بلحن حزين وعلق عليها ب”عيد ميلاد في الحجر الصحي”. | عيد ميلاد فزمان كورونا.. بدر سلطان محتافل بالكمامات -تصاور وفيديو |
شارك اللاعب المغربي و عميد المنتخب الوطني السابق، المهدي بنعطية، على حسابو في الأنستكَرام تصويرة وثق بيها لقاءو مع الشاف التركي بوراك، وهادشي خلال التواجد ديالو في أحد المطاعم في دولة الإمارات. المهدي بن عطية شارك الشاف التركي الشهير عند لعرب لحظات إعدادو للأكل والأطباق اللي كيقدمها في المطعم الإماراتي. الشاف بوراك حتى هو تفاعل مع الصورة اللي نشر المهدي بن عطية، وكتب ليه تعليق بالإنكَليزية قال فيه: “كنبغيوك”. https://www.instagram.com/p/CMu816uAtld/?igshid=18ej7k5xiv3j3 | بنعطية تاهو مشا عند شاف بوراك في دبي – تصويرة |
محكمة في لوس أنجلوس فرضات على الملياردير من أصل يوناني ألكي ديفيد يحط 58 مليون دولار بعدما تأكدات هيئة المحلفين بأنه مذنب في قضية تحرش واعتداء جنسي. الضحية هي موظفة ديال المليارديو لي عندو بزاف ديال الشركات وهو مساهم كبير في شركة كوكاكولا في اليونان. وخاص الملياردير يخلص في الاول تعويض ديال 50 مليون دولار بالإضافة إلى مبلغ آخر قدره 8.25 مليون دولار في مرحلة لاحقة، نقلا عن موقع مجلة “شبيغل” الألمانية. واتهمت الضحية ديفيد بأنه بزز عليها سنة 2014 تمارس الجنس الفموي، وقالت المدعية فبيان لها “كنتمنا هاد الحكم يوصل للناس آخرين باش مايفكروش يمارسو العنف المرة الجاية ضد النساء “. | بزز عليها ممارسة الجنس فمويا.. ملياردير ومساهم فشركة “كوكا” عطى تعويض 58 مليون دولار لموظفة |
المغنية المغربية المعتزلة بسمة بوسيل ولات مرأك اعمال ناجحة وخدامة مزيان على البزنيس ديالها. خرجات بوسيل خرجات برودوي جديد سميتو “فيلتر دول” كيرجع الوجه بحال ديال المونيكات. هاد المنتوج لي كتبيعو في العالم العربي والمغرب طبعا، جرباتو في راسها هو الأول وحطات صور وهي دايرة قطرات منو في حنكها وفي فمها، وبانو حناكها حومر بحالا بشكل طبيعي. وإلى جانب منتوجات الكوسمتيك، مرات المغني المصري تامر حسني كتوجد مجموعة جديدة ديال الحوايج لي غادي تخرجها قريبا، بعد النجاح لي حققاتو الكولكشن ديالها الأولى. | بسمة بوسيل خدامة مزيان فالبيزنيس ديالها.. دارت برودوي جديد للتبوكيصة والجمال |
البارح المجلس الوزاري علن علي تعيينات عدد من السفرا. التعيينات كيف ينص على ذلك الفصل 49 من الدستور جات باقتراح من رئيس الحكومة وبمبادرة من الشؤون الخارجية والتعاون الإفريقي والمغاربة المقيمين بالخارج ورئيس الدولة هو اللي كيعين. حنا عارفين باللي الاقتراح كيعني مع بنعرفة هو فاكتور وصافي. اي هز اللائحة كيف كيقول الدستور٬ وحطها فالديوان الملكي. معاه ممكن نتصورو انو ما شافهاش كاع. يعني المسؤولية لوزير الخارجية صافي. فهاد التعيينات ديما كيمارس سلطويتو. تعيينات كتكون مقسمة. الغالبية العظمى ديالو وشي اسماء كيجيو من مؤسسات استراتيجية للبلاد. نشوفو التعيينات اولا اللي عددها 20 سفير وسفيرة مادام الكاتبة العامة للوزارة. وعلى سلامتنا هاد المنصب شحال وهو خاوي من نهار تخلص بوريطة بالقوالب اللي فيه من علي لازرق وعينو سفير فتركيا والسيد راه مازال فالمغرب بعد شي مشاكل مع بلد اردوگان. يعني مازال كينتاقم منو. بوريطة جاب لهاد المنصب ديال الكاتب العام مرا كتخدم ماشي اكتشافو ولكن دير ليه اللي بغى. تخليه مصور راسو ملك فمملكتو اللي هي وزارة الخارجية. باقي السفرا هما 2. الحسن ناصري، سفير فالسنغال 3. ادريس اصباين، سفير فمالي 4. زكرياء الكوميري، سفير فتنزانيا المتحدة 5. عبد الرزاق لعسل، سفير فجمهورية كينيا 6. عصام الطيب، سفير فغينيا 7. محمد حمزاوي، فالإمارات 8. علي بنعيسى، سفير فالكويت 9. محمد آيت وعلي، سفير فالجزائر 10. عبد الرحيم موزيان، سفير ببرام الله 11. كريم مدرك، فالسويد 12. محمد الصبيحي، فاليونان 13. حكيم حجوي فالمملكة المتحدة وايرلندا الشمالية 14. نبيلة فريدجي فالنرويج 15. هشام دحان، سفير فالدومينيكان 16. هشام العلوي، سفير فكوبا 17. بشرى القادري بودشيش، سفيرة فجمهورية بنما 18. وسان الزيلاشي، فكومنولث أستراليا 19. محمد رشيد معنينو، سفير فكازاخستان 20. عبد الرحيم الرحالي فالتايلاند. اول حاجة فهاد التعيينات هي كاين فقط ثلاث نساء وسان ونبيلة وبشرى. الكاتبة العامة ما نحسبوهاش. هادو غاديين يخدمو فدول. يعني تعيينات هاد الوزير كتكرس كرهو للمرأة. كيبين مشاكلو مع النساء. لبلاد كتخدم على المناصفة على تمثيلية اكثر وهو معقداه. فين ما بانت ليه شي كفاءة كيغبرها. نشوفو شكون هاد النساء. وسان الزيلاشي باها كان موظف سامي مع الدولة وكان توفى فتحطم شي طائرة هادي سنوات. بنت ماشي شي نيفو تخليها تمشي سفيرة لاستراليا. بشرى حتى هي عندها امها فالعرس. بنت الزاوية البودشيشية. من سميتها تبان. الزاوية خاصها ديما نصيبها. راجلها الاستقلالي عبد الغني بوستة كان فالشيلي. المهم. تجمع فيها العائلة والحزب والزاوية. كاينة نبيلة فريدجي جاية من عالم البيزنيس. كاينة فالباطرونا. رسلوها لدولة قاصحة محتاجة حتى هي للي كيهدر على حقوق الانسان ويدافع على مواضيع حقوقية ماشي البيزنس. مشاكلنا معاهم على البوليساريو ماشي على البيع والشرا فهاد التعيينات كاينة فئة اخرى فيها التصاحيب وهادوك اللي كيبندرو ليه. مستعدين يبوسو ليه يدو كاع. يتسخرو ليه. هاد النموذج كيمثلو السفير الفاشل والمدير السابق للتواصل الكارثي كريم مدرك. تجمع فيه كاع صفات التملق. فشل فاستراليا باش كان سفير. مقابل اتاي ومخلي البوليساريو محركين. شوفو اش دارت هاد الجبهة فعهدو تعرفو باللي مرحلتو فهاد البلاد فاشلة. باش يزيد يجازيك هاد بوريطة عطاه سفارة المغرب فالسويد. واييه رسلو للسويد. وهو قنصل فشي دولة ماشي مهمة بزاف عليه. هنا كاين البوليساريو. بخطابو التقليدي ما يقدر يقنع حتى لمغاربة باقي غير السويد اللي محركة فيها البوليساريو مزيان. هاد لبلاد خاصاه مرا من شي حزب يساري عندها ثقافة حقوقية وعندها معرفة بالملف ولا كاين نساء قويات من الصحرا كلثوم الخياط او گجمولة بنت ابي. عندهم الانفة ما كيرضاوش. اكيد ما غادينش يحتارمو امثال بوريطة. فهاد التعينيات كذلك لقاها بوريطة فرصة يهين ويهمش عدد من المدراء. فيهم شي وحدين كانو صحابو وباش ولى كاتب عام بدا يحفر ليهم ودابا باش طلع وزير زاد همشهم. كيشوف فيهم وجهو فلمرايا. حقيقتو. شخصيتو الانتهازية. شي سفرا قالو ل”كود” باللي هاد السيد غادية تسالي بيه ويمشي من الخارجية. ديك الساعة باش يسافر غادي يحصد تصرفو مع عدد من الديبلوماسيين. فالعادة باش كيكون شي وزير سابق ومسافر كلشي كيرحب بيه فسفارة المغرب فديك لبلاد. مع بوريطة اضاف مصدر “كود”٬ حتى شيفور السفارة ما يرضاش يجي عندو للمطار. هاد الشي باش غادية تلى بيه | تعيينات السفراء: شكون انت اهم من واش فيدك. كيفاش كرس بوريطة كراهيتو للمرا واللي عندو باه فالعرس وصحاب نعام سيدي ناصر وضرب صحاب “اللا” وانتاقم منهم |
راسلات هيئة المحامين فكازا رئيس التجمع المهني للأبناك فالمغرب، باش تدلي بمجموعة من الملاحظات على وثائق عملية توقيف سداد القروض المستحقة، وكيتعلق الأمر بوثيقة الإجراءات الرئيسية المقترحة من طرف الأبناك للأسر والمقاولات فوضعية مادية صعبة بسبب جايحة كورونا، وطلب توقيف آداء القروض اللي كتعطيه الأبناك للزبناء باش يعمروه. ومن الملاحظات اللي قدمات هيئة المحامين على وثيقة الإجراءات، فالرسالة اللي سافطاتها، أنها ماكتحددش تاريخ دخول هذ الإجراءات حيز التنفيذ، ولا الفترة اللي غيتستمر فيها. وبالنسبة لإلغاء التراجع على توقيف القروض الاستهلاكية لمدة 7 أيام، كتشوف هيئة المحامين بللي هذا الإجراء مكيتماشاش مع المادة رقم 36 من القانون 31.08 اللي كيعطي للمستهلك هذ الحق والمادة 44 اللي كتعتبرو حكم من أحكام النظام العام، وبالتالي مايمكنش يتم إلغاء هذ التراجع بأي وجه كان. أما بخصوص الطلب اللي كيقدم الزبون من أجل توقيف سداد القروض، قالت الهيئة بللي كاين اختلاف فالنسخة العربية والنسخة الفرنسية، بحيت فالنسخة العربية دايرين “تأجيل استحقاقات القرض”، أما فالفرنسية مستعملين مصطلح “سيبريسيون” بمعنى الحذف او التوقيف، وطالبات الهيئة من تجمع الأبناك باش يختارو مصطلح واحد باش مايوقعش خلط فالتأويل. من جهة خرى، طلبات الهيئة من تجمع الأبناك باش يديرو جوج اختيارات فالطلب اللي كيتعلق بمدة الكونطرا ديال الكريدي اللي عند الكليان، واللي غيقدو يحددو فيه واش المدة غاتزيد تطوال، وبالتالي ماغيوقع حتى شي تغيير على القسط الشهري اللي كيتعطى، ولا غادي تبقى كيف ما هي، وبالتالي غيتفق الزبون مع البانكة ديالو على شحال دالفلوس غايتزادو عندو فالشهر باش يرد الفترة اللي ماخلصش فيها الكريدي. | هيئة المحامين فمراسلة لتجمع الأبناك: وثائق توقيف الكريدي كلها أخطاء وثغرات قانونية.. وها آش خاص يكون |
قال بيان للديوان الملكي ان الملك محمد السادس اجرى اتصالا هاتفيا مع دونالد ترامب رئيس الولايات المتحدة الأمريكية
خلال هذا الاتصال، أخبر الرئيس الأمريكي الملك بأنه “أصدر مرسوما رئاسيا، بما له من قوة قانونية وسياسية ثابتة، وبأثره الفوري، يقضي باعتراف الولايات المتحدة الأمريكية، لأول مرة في تاريخها، بسيادة المملكة المغربية الكاملة على كافة منطقة الصحراء المغربية” | سالى الفيلم وسدات مادام. ترامب قال للملك: صدرت مرسوم رئاسيا اعتراف اميركا بمغربية الصحراء |
المغنية خولة مجاهد لي بدلات اسمها ورداتو “Jaylann” دارت لوك جديد مختلف وجريء وماشي كلشي يقدر يزعم عليه. خولة ختارت تحسن نص شعرها والنص لي بقى دارت ليه ظفرات طوال بشعر مستعار. وكتبات المغنية في تعليقها :”أنا ماكنشبه لحتى واحد وماكنديرش راسي كنشبه لشي واحد. وماباغاش نكون واحد اخر.. أنا هي أنا”. تعليقها خلا الناس يسولو على أسباب النزول، وبعض المتتبعين ماعجبهمش اللوك، وكاين لي عجبهم بزاف وشجعوها. | خولة مجاهد دارت لوك جديد جريء.. وأكدات: أنا ماكنشبه لحتى واحد |
قال وزير الفلاحة والصيد البحري عزيز اخنوش في تعقيب على قرار المحكمة الأوربية صباح الْيَوْمَ ان اتفاق الصيد البحري بين المغرب والاتحاد الأوربي غادي يبقى ساري المفعول الى غاية شهر يوليوز مصدر ديبلوماسي أكد ل”كود” ان بواخر الصيد الأوربية ستستمر في المغرب وفِي جميع مياهه وان هناك إمكانية لتعديل الاتفاق | وزير الصيد البحري والفلاحة: اتفاق الصيد البحري غادي يبقى ساري المعفول |
رئيس الحكومة سعد الدين العثماني معارف شنو واقع فجرادة وهادشي اللّي قال في حوار له مع صحيفة “القدس العربي”. وقال أن “تعامل حكومته مع الاحتجاجات مبني على الحوار ووضع البرامج لتلبية المطالب المشروعة المعبر عنها وهادشي اللّي دارتو الحكومة فجرادة”. وأضاف رئيس الحكومة، في نفس الحوار، قائلاً: “بخصوص اعتقال الأشخاص فيتم بأمر من وكيل الملك، وأنا شخصيا غير مطلع على تفاصيل هذه الملفات، لكن ما دام هناك قضاء مستقل فسنتابع جميعا أطوار هذه المحاكمات، ولنترك القضاء يقوم بمهمته”، في إشارة للاعتقال الأخيرة ديال جرادة. | ياك قلنا ليكم بنعرفة. رئيس الحكومة قاليكوم معارفش شنو واقع فجرادة والحكومة ديالو دارت اللّي عليها |
فايسبوك مات ليه الحوت ولاموض حاليا هي إنستكَرام لي فيه الحياة الجميلة ومكين غير تصاور والبوزات والسيلفيات. واليوم غادي نكشفوا لكم على 10 ديال الحسابات لي عندها أكبر عدد ديال المتابعين. الحساب الأول هو ديال “instagram” نيت لي فيه 297 مليون شخص، تابعو الكوايري كريستانو رونالدو بـ164 مليون، ثم المغنية أريانا گراندي بـ153 مليون متابع، تابعاها المنافسة ديالها سيلينا گوميز بـ149 مليون، والمرتبة الخامسة فيها الممثل دواين جونسون ب141 مليون متابع. في الرتبة 6 كاينة كيم كاردشيان بـ136 مليون متابع، تابعاها ختها كايلي جينر بـ127 مليون متابع، وفي البلاصة 8 المغنية بيونسي بـ127 مليون متابع، والبلاصة 9 فيها المغنية تايلور سويفت بـ116 مليون متابع والرتبة 10 جا فيها ليونيل ميسي بـ116 مليون متابع. | قائمة ديال الإنستكَرامات الأكثر متابعة في العالم فيها المغنيين والمشاهير والكوايرية |
حزب البام طلع كيقتل الميت ويمشي فگنازتو، حقاش تعديل قانون الضريبة على الاشهار لي نكرو أنهم هوما لي داروه إتضح حسب الوثيقة أنهم هوما صحابو. القانون المذيل في أسفل الصفحة بعبارة « فريق الاصالة والمعاصر بمجلس النواب »، هضر على إضافة المواقع الالتكرونية في الضريبة ديال 5 بالمائة، لي كانت كتخلصها التلفزة والقاعات السينمائية، وفالملاحظات قالوا بأن الاشهال انتقل بكثافة من التلفزيون للأنترنت، وهادشي تم فيه إستثناء الفايسبوك وغوغل لي هوما عملاقي الاشهار فالانترنت، والحكرة جات غير على المواقع المغربية. | كيفاش البام كذبو. وثيقة كتبين بللي هما مالين مقترح 5 بالمائة أشهار |
الشوهة وصافي ! فيديو حطاتها الممثلة السعدية لديب فالأنستكَرام قبل ما تحيدها كشفات على النيفو المتدني ديال الممثلين فالجزء الثاني من مسلسل سلمات أبو البنات، اللي غتعرضو قناة MBC5 هذ رمضان. الفيديو، اللي عرضات كواليس التورناج ديال وحدة من حلقات المسلسل، دار بووم على مواقع التواصل الاجتماعي، وخصوصا فيسبوك، بحيث بارطاجاوه المتابعين على نطاق واسع واخا تحذف، وضحكو مزيان على الممثلين اللي كيتلعثمو وبانو ماضابطينش السيناريو مزيان، وهذشي طبعا بديهي حيت حتى واحد فيهم ما تخرج من معهد التنشيط المسرحي أو قاري التمثيل فالأصل. وظهرات فالفيديو عارضة الأزياء اللي كتمثل لاول مرة، سلمى صلاح دين، مع عارضة الازياء سناء مبتسم اللي هذا ثاني عمل كتمثل فيه، بالإضافة للمغني البشير عبدو، وبانو كاملين كيفاش كتهرب ليهم الهضرة وماشادينش الحوار ديالهم، فيحين المخرج هشام الجباري كيوريهم آش يقولو وكيفاش يتبوزيسيوناو، بالخوشيبات. وبحال هذ العام بحال العام اللي فات، قناة MBC5 الخليجية ممكن دايراها بلاعني، او واقيلا كتعمد ماتدير حتى مجهود لضبط جودة الانتاج ديال الأعمال المغربية، بل على العكس، كتفرق الملاين باش تزيد تنزل النيفو للحضيض، وتكرس الرداءة والابتدال والميوعة فأعمال كتعزز ثقافة السواعدة على حساب التمغربيت. https://www.facebook.com/watch/?v=805469397047373 | بالفيديو.. ممثلي مسلسل “سلمات ابو البنات” دارو الضحك فراسهم |
واش ماكايجيكمش هاد البني الجديد بشع بالمقارنة مع داكشي لي خلا الاستعمار خصوصا فالمباني الشخصية !؟
أنا شخصيا كانتأسف فاش كانشوف البني لي خلاو فرانسيس و السبليون و البني ديال المغاربة لي كانشوف الاحياء الجديدة فبزاف ديال المدن مغربية! وا شحال خايبين دوك الديور الجداد لي كاينين فشي تجزئات! وا شحال خايبين دوك الاقامات ! وا شحال بشعين و مافيهمش أدنى حس فني و لا جمالية تحسسك أنه داك الحي فيه روح. ماكاين غير لوح الضالة و طلع الحيوط و دير الشراجم مربعين و دخل سكن ! والو ماكايناش أدنى جمالية ! أحياء قدها قد الخلا فيها ديور فحال لعبة الليگو شي فوق شي ! و ها لي صابغ حيطو بالاخضر ! ها لي صابغ بالفانيدي ! ها لي صبغ بالبيض و توسخ ليه و خلاه هكاك !
واش ماعندناش الذوق ؟ واش داك الفرانساوي لي كان كايبني العمارة فكازا و كايتفنن فيها بالگبص و الزواق و الشراجم كبار و طوال و البالكونات كايعرف يعيش و يتمتع و حنا لا ؟ ثم آجي لهنا ! آش دارو لينا دوك البالكونات مساكن؟ علاش ماكانحملوهمش ؟ علاش كانحاربوهم بالخشب و الزنگ و لاليمينيوم ! علاش عباد الله كاملين كاتلقاهم معمرين البالكون بالنباتات و الورد و حاطين فيه شي گلیسة ديال القصب فين كايتمتعو و كايشربو القهوة و لا كايتسنطو للراديو فالعشية إلا حنا ! فين ماكاين شي مقلة د الملوي كحلة الكمارة ماعندهاش اليد كانلوحوها فالبالكون ! فين ماكاين شي بانيو مثقوب عوج كانلوحوه فالبالكو ! لي عندها شي كوكوت بلا ودنين كاتحطها فالبالكون واجي تفرج فالفيستسفال ديال الخردة و المتلاشيات لي كايطلو علينا من البالكونات !! كاينين گاع لي هناو راسهم و شدو البالكو سقفوه و دارو ليه القزدير و لا الجاج و لالومينيوم و ردوه بيت ! تابع للكوزينة حاطين فيه البوطة و الطاجين وسطولة تالحمام ! ماعندهم هوما مايديرو بشي بالكون باباه ! و جنافو على الجليسة ديال القصب و لا النباتات و لا الورد !
أما الحديد ! كاتلقا كل شرجم قدامو شرجم د الحديد ! و كولا باب قدامو باب د الحديد كلشي مضوبلينو و كولشي بلاندي فحالا ساكنين فرواندا يامات الهوتو و التوتسي و طبعا احياء المزاليط لي ماعندهم أصلا مايتشفر هوما الاكثر استعمالا للحديد بارتو خوفا لايدخلو ليهم الشفارا و يشفرو ليهم الممتلكات و الاثات و ليليكطروميناجي ! حيت الشفار مسخوط غايخلي الفيلات ديال كاليفورنيا و الفيرمات ديال بوسكورة و يمشي ينقز الحيوط و يتشعبط فالحديد باش يدخل لدار فحي مولاي رشيد أصلا ناعسين فيها خمسطاشر خلق باش يشفر ليهم السرفيس ديال الكيسان د العنبة لي مفرومين أصلا و لا الطبسيل د الطوس الوحيد لي كايكسابو و لي مكتوبة فيه سميت مولاتو بالصباغة د الضفار حمرة لور ” التيبارية” والو ! انعدام الذوق السليم، و الرغبة فامتلاك الدار بسرعة و الهروب من “ديور الكرا” كايخليو بنادم غي كايكور و يعطي للعور ! لي طلقو ليه الكريدي ديال الدار كاينوض يشري الخناشي د السيما و يبدا يطلع الحيوط و لا كاياخد بارطما بئيسة من عند شي نصاب مقيومة عليه بجوج دريال و بايعها للشاري بزبالة د الفلوس حيت خاصو يضرب يديه! و كون غير كان شي بني زوين ! راه خاص استراتيجية معمارية فالمدن ! باش تالاتسمات مدن و حواضر تجي معاها ! ماشي گيطويات ! الاحياء دياولنا أغلبهم ماكاتحسش فيهم بلي كاينة روح ! و جمالية او هوية ! ماكاتحسش فيهم بلي بنادم جلس و فكر و بغا يدير شي حاجة زوينة ! كاتشوف فيهم الزربة و الزلط (الفكري) و كور و عطي للعور ! كاتشوف فيهم مغربي باغي غي يضرق من الشتا و صافي ماشغلوش فالجمالية هوا! شوف فاش كاتكون كاتسارى فاوروبا شحال من مرة كاتقدر توقف و تصور حدا شي دار و لا شي مبنى حيت كاتشوف فيه جمالية ! شوف لا مشيتي للجنوب الفرنسي او الشمال الاسباني فأرض الباسك كيف دايرين الديور و كيف مختلفين على الديور فوسط سبانيا و لا فرانسا ! من الشوفة فالديور كاتعرف راسك دخلتي لاقليم الباسك ! حيت الديور ماشي غير حيوط و سيما و جليج و ضواية ! الديور راه هوية ! روح آ بنادم كاتزين المدينة و كاتخلي لي جا يزورها تعجبو و يتصور فيها و يحس بلي عندها رووووح ! حشومة الاستعمار لي كانظلو نتاهمو فيه و نمسحو فيه ديفواتنا و اخطاءنا و فشلنا يكون بنا لينا ديور فالثلاتينات و الاربعينات أجمل مليون مرة من الديور لي حنا كانبنيوهم فألفين و طمنطاش. | واش ماعندناش الذوق فالبني ؟ علاش الاحياء ديالنا الجديدة بشعة ! حشومة الاستعمار لي كانظلو نلصقو فيه فشلنا و اخطائنا يكون بنى لينا ديور أحسن من الديور لي كانبنيو لراسنا |
فريق الرجاء البيضاوي وغريمه الوداد البيضاوي تكلاصاو بين الفراقي الاكثر شعبية في مواقع التواصل. الفريق الأخضر احتل المركز 55 كأفضل الأندية شعبية فمختلف مواقع التواصل الاجتماعي لسنة 2020. هاد التصنيف دار على المستوى العالمي، وبذلك يتجاوز الرجا العديد من الأندية العربية والإفريقية، من بينها غريمو التقليدي الوداد البيضاوي، اللي احتل المركز 139 على الصعيد العالمي. الرجاء يتوفر على اكثر من 4 مليون معجب في “فايسبوك ” و834 ألف في “أنستگرام” و308 ألاف في “يوتوب”. أما الوداد البيضاوي، فتقدم ب21 مركز عن السنة الماضية وعندو مليون معجب على “فايسبوك” وأكثر من 449 ألف مُتابع على “أنستگرام”. الرجاء البيضاوي كيتابعوه حاليا 5 مليون معجب في مختلف وسائل التواصل الاجتماعي، والوداد مليون. | الرجاء والوداد تكلاصاو مع الفراقي الاكثر شعبية فمواقع التواصل عالميا |
الرميد مؤخرا فواحد الفيديو وقفو صحفي كايسولو على شي تصريح دارو لجريدة الصباح على المثلية الجنسية ! ضار عندو الرميد قاليه بامتعاض” وااا بزاااف المثلية الجنسية عاد ليها الشان نتكلمو عليها” ” حنا راه مغاربة هاد الموضوع لادوينا عليه غانعطوه الشان” و كملها و جملها فاش وصف المثليين بالاوساخ” ! هاد الهضرة كاتخرج من فم وزير حقوق الانسان ف 2017 فدولة كاتسمي راسها دولة الحق و القانون، و دايرة وزارة سميتها “وزارة حقوق الانسان”! هاد الهضرة كايقولها وزير حقوق الانسان فبلاد لي المثليين فيها كايتعرضو للعنف من طرف الأسر و المجتمع و لي السيد الوزير نورمالمو و عبر منصبه خاصو يحميهم على اعتبار انهم حتى هوما واقيلة وااااقيلة و لاماخفت نكذب “انسان”! أنا سؤال واحد لي عندي ! واش هاد السيد نهار عطاوه وزارة حقوق الانسان مافسروش ليه شنو هي كلمة انسان ؟ ماعطاوهش شي قاموس و لا بيشريل باش يشوف التعريف ! ماگالوش ليه بلي حتى المثليين انسان و مواطنين مغاربة تاهوما و لا باش تعطيوهم صفة إنسان و لا مواطن خاصكم تقلبو ليهم تراميهم ؟! راه مصيبة هادي ! مهزلة و الله تا مهزلة وكون وقعات فشي بلاد أخرى كاتحتارم راسها كانو يطيحو فيها الريوس ! مايمكنش هاد التناقض بين المنصب و التفكير ! راه من الشروط لي خاص تتوفر فالشخص لي كايدافع على حقوق الانسان انه يكون كايعرف بلي كي البيض كي الكحل كي المثلي كي الغيري كي الراجل كي المرا ! راه حشومة نهضرو مع وزير حقوق الانسان على ابجديات الدفاع عن حقوق الانسان و تعريف كلمة حقوق و تعريف كلمة انسان. هادي شهر المغرب الرميد فجنيف رفض توصيات ديال مجلس حقوق الانسان بخصوص مجموعة من القضايا فحال الحق فالاجهاض و تجريم العلاقات خارج اطار الزواج و الافطار العلني فرمضان وبعض القوانين القروسطية لي خلات المنظمات الدولية ديال حقوق الانسان يسلخونا سلخة الكلاب قدام المنتظم الدولي.
هادي شي أيام فيديو ديال مثلي دار بوم فوسائل التواصل الاجتماعي ! السيد غتاصبو خوه و لاحتو عائلتو و عايش مكرفص فحال الكلب حيت مثلي و مريض بالسيدا و بزاف ديال الناس تعاطفو معاه… البارح قاضي كايرفض يتبث النسب ديال طفلة صغيرة لباها واخا الحمض النووي كايثبت بلي ديك البنت بنت داك السيد استنادا للقاعدة الفقهية” الولد للفراش و للعاهر الحجر” و لي بسابها الولد لي تزاد خارج اطار الزواج ماكايتنسبش لباه، كايعيش كولد الحرام حياتو كاملة محروم من جميع الحقوق لي كايستوجبها النسب لباه و خصوصا الارث. و اليوم وزير حقوق الانسان كايعاير المثليين بالأوساخ و قالك عاد ليهم الشان ندويو عليهم ! واش حنا إنسان فهاد البلاد و لا هاد لقب انسان حتى هو و بالرغم من بساطته و بديهيته ولا خاصنا نعمرو مجموعة ديال الشروط باش ناخدوه على حساب گانة السيد وزير حقوق الانسان ! نتا مزيود خارج اطار الزواج ماشي انسان ! و نتا مثلي؟ تانتا ماشي انسان ! ونتا عزي ؟ مااشي انسان! و نتا مالك ؟ مزلوط تانتا ماشي انسان… ايوا على هاد الحساب ! سميوها وزارة حقوق الإنسان المعترف به من طرف السيد الرميد شخصيا و من لا يعرفه. | واش كاين شي وزير حقوق الانسان فالعالم كامل كايعاير المثليين ب”الاوساخ” |
علمت “كود”، أن الشكاية التي وضعتها جمعية حقوقية بمكتب الوكيل العام للملك بالبيضاء، حول اختلالات المركب المركب الاجتماعي رصدت وجود حالات الاتجار بالبشر والدعارة والاستغلال الجنسي للنزلاء. واستمع عناصر من الدرك الملكي في الأيام القليلة الماضية إلى عدد من المسؤولين والموظفين والنزلاء كما تم القيام بجولة ميدانية داخل مرافق المؤسسة. | اتهامات ثقيلة كتطارد المسؤولين ففضايح المركب الاجتماعي تيط مليل |
انسحب المحامي الحقوقي إدريس الهدروكي، اليوم الثلاثاء، من جلسة محاكمة أربعة قياديين في صفوف حزب العدالة والتنمية، يتابعون في ملف منفصل عن ملف عبد العالي حامي الدين على خلفية مقتل الطالب اليساري بنعيسى آيت الجيد في التسعينات من القرن الماضي. وحسب مصادر “كود”، فإن الهدروكي المحامي عن هيئة فاس الذي ينوب عن الجمعية المغربية لحقوق الإنسان، التي انتصبت طرفا مدنيا في هذا الملف، انسحب بشكل مفاجئ من جلسة اليوم، مما أثار نقاشا واسعا بين عدد من المحامون الذين يواكبون القضية. يشار إلى أن المحامي الهدروكي كان قد سجل انتصابه للدفاع عن الجمعية المغربية لحقوق الإنسان في ملف آيت الجيد، ويعتبر من المحامين المدافعين بشراسة عن قضية مقتل الطالب بنعيسى، ولم يعرف واش مغاديش يحضر حتى فالجلسة ديال محامة حامي الدين التي ستنطلق الأسبوع المقبل. | مفاجئة.. أشهر محامي حقوقي كيدافع على آيت الجيد انساحب من جلسة محاكمة 4 قياديين فالبي جي دي |
تداول نشطاء الفايسبوك، مقطع فيديو يوثق لانقاذ بحارة من منطقة بويافر لثلاثين مهاجر سري، بعدما تاهوا في البحر منذ أول أمس الاحد اثر انقلاب القارب الذي كان يقلهم لأوروبا. وأضاف النشطاء أن البحارة انقذوا ثلاثين مهاجرا، فيما لا زال ثلاثون آخرون مفقودين. | فيديو مأساوي. بحارة فالناظور نقذوا 30 مهاجر وثلاثين اخرين مابان عليهوم خبار |
طاشمة ديال الطوبات هجمو على حبس فـ مدينة “Wellington” (أستراليا) وكلاو السلوكة والفراش. السلطات وباش تسهر على راحة المحابسية فـ البلاصة اللي تعرضات لهجوم الطوبات، رحلاتهم لحبس آخر بينما يديرو الإصلاحات اللازمة. الحبس فيه 420 معتقل و200 موظف، وكاملين غادين يرحلوهم دقة وحدة، باش حتى واحد مايتضرر من هاد الطوبات اللي عمرات المنطقة. و كاتبقى أستراليا من البلدان اللي كاتعرف هاد النوع ديال “هجومات” الفيران مرة مرة، وهادشي بسباب التكاثر الكبير ديال هاد الحيوان بتلك المناطق. | استراليا.. الطوبات هجمو على حبس والسلطات رحلات المحابسية – فيديو |
مازال الوضعية الوبائية دفيروس كورونا المستجد فالمغرب كتحسن، وهذشي اللي بينات عليه وزارة الصحة، فتصريحها النصف شهري، فالفترة الممتدة ما بين 18 و1 فبراير 2021. وحسب ما قال قال عبد الكريم مزيان بلفقيه، رئيس قسم الأمراض السارية، أن مؤشر تراكم الحالات ونسبة الوفيات والإصابات غادة وكتنقص، بحيث نقصات حتى على المعدل العالمي، وهذي أول مرة كيسجل المغرب مؤشر تراكم الحالات مستوى أقل من المستوى العالمي، حيت سجل 1297,2 لكل 100 الف نسمة مقابل 1330 لكل 100 الف نسمة عالميا. بالنسبة لنسب الشفاء والإماتة، ففحدود ولبارح الاثنين، المغرب سجل نسبة 1,8 فالمية فالموت، مقابل 2,2 فالمية كنسبة عالمية فالموت، و95,5 فنسبة الشفاء مقابل 72,6 فالمية اللي كاينة عالميا. بخصوص الوفيات الأسبوعية، فعرفات أكبر انخفاض فهذ المدة، بحيث سجلنا انخفاض ديال 40 فالمية بالمقارنة مع الأسبوع اللي فات، وشمل هذ الانخفاض 10 جهات. وحتى عدد الإصابات اللي تسجلو هذ الأسبوع الأخير نقصو بشكل كبير، بحيث عدد الحالات المسجلة عرفات انخفاض للاسبوع الحادي عشر على التوالي وهكذا نقص عدد الإصابات بالمقارنة بالأسبوع اللي فات ب26,4 فالمية، وهذ الانخفاض تسجل ف11 جهات أبرزها جهة كَلميم وادنون اللي سجلات انخفاض ديال 78,5 فالمية. بالنسبة للحالات النشطة، حتى هي عرفات انخفاض، دزنا من 16804 حالة نشطة هذي جوج سيمانات إلى 13099 ولبارح، اي بمعدل انخفاض ديال 22 فالمية، واعلى رقم ديال الحالات النشطة كان هو 49800 حالة، ف17 نونبر 2020. أما بالنسبة لمعدل الإصابة الأسبوعي لكل 100 ألف نسمة، فحقق انخفاض ل13,3 فالاسبوع الأخير، بينما كان محدد ف19,5 فبداية يناير. أما عدد المرضى اللي كاينين فأقسام الإنعاش فحتى هوما نقصو هذ السيمانة ب20,4 فالمية، بحيث فالجوج سيمانات اللخرين، دزنا من 937 حالة ل744 حالة ولبارح. وبخصوص مؤشر توالد الحالات على الصعيد الوطني فنهاية الأسابيع اللي فاتو، فبلغ ف10 يناير 0,94، و17 يناير 0,88، و24 يناير 0,90، و0,84 ف31 يناير، وهذا كيعني أنه غادي وكتنخفض. وبالنسبة لترتيب المغرب عالميا، أكدات وزارة الصحة فنشرتها أن المغرب بقى فالرتبة 34 على مستوى الإصابات، كيف بقا فالرتبة 37 من ناحية الوفيات، ونقص ب3 رتب من ناحية الكشوفات طلع للرتبة 40. وعلى المستوى الإفريقي ترتيب المغرب ماتغيرش، بحيث باقي الثاني إفريقيا على مستوى الإصابات والكشوفات، والثالث فعدد الوفيات. https://m.facebook.com/story.php?story_fbid=1558865357634476&id=272656359588722 | الوضعية الوبائية غادة وكتتحسن. نشرة كورونا النصف الشهرية: كاين انخفاض كبير فالموت والإصابة والحالات النشيطة.. ومؤشر توالد الحالات نزل لاول مرة على المؤشر العالمي – فيديو |
كل يوم “كود” غدي تسول فنانين ومشاهير على كيفاش كيدوزو نهارهم مع الحجر الصحي فرمضان. اليوم معانا الممثل المغربي أنس الباز، اللي تكلملينا بدورو على كيفاش كيدوز هذ الشهر فهذ الأزمة اللي كيمر منها المغرب ديال فيروس كورونا، وقال “بصراحة أنا كنسهر واحد الشوية بالليل، كنطالع وكانقرا سيناريوات عندي، وبصراحة ماكنفيق حتى للظهر، تقريبا، وداك الساعة أنا والمادام مقسمين ليطاش بيناتنا، ودايرين لكل واحد وليزاكتيفيتي اللي خصو يدير”. وقال الباز بللي عندو مجموعة من الأنشطة الفنية اللي كيدير فهذ الحجر عامة، بحال الغنا والفن التشكيلي، “وأي حاجة كتخلي النفس ديالو خارجة على نطاق كورونا، هي الوضعية صعيبة شوية، لكن الحمد لله كنحاولو نتعايشو مع الوضع”، على حساب كلامو. وبالنسبة للخروج “كنخرجو غير جوج مرات فالسيمانة إلى كثرنا، باش كنتقداو، وأنا ضروري نبريكولي شوية فالدار، مؤخرا صبغنا واحد الموبل وديكوريناه، كذلك تسجلت فبروكَرام smule ديال الغنا، اللي كيمكن ليك تدير دييو مع بزاف دالناس فالعالم، ومؤخرا شاركت شي أغاني مع المتابعين ديالي فأنستكَرام”، الحاجة الوحيدة اللي بغيت ندير ومالقيتش الفرصة هي نبدا فسيناريو “لاسيطاد” اللي هادي مدة وأنا كنكتب فيه لكن مزال ما كملتو. وواخا ماكايناش الخدمة فالتيران فمجال التمثيل، الباز أكد بللي باقي على اتصال مع المخرجين والمنتجين وكيتسنا لخر ديال الحجر باش يدير أعمال أخرى. وقال بللي هذ الحجر كيعلم بزاف دالحاجات، بحال الأهمية ديال الأسرة، وكيفاش تتماشى مع العائلة ديالك اللي كَالسين فالدار، وكيفاش تضبط أعصابك باش مايوقعوش مشاكل بينك لبينهم، كذلك تخلي مسافة امان بين الناس لوخرين وفختام كلامو، شكر الباز الأطر الصحية اللي واقفين مع المصابين بالفيروس وقايمين بالواجب ديالهم، كيف شكر رجال الأمن، والناس اللي ملتزمين بالحجر الصحي. | رمضان فالدار. أنس لباز لـ”كود”: كنفيق حتى للظهور حيت كنسهر فقراءة السيناريوهات.. وكندوز وقتي فالغنا والرسم التشكيلي والمطالعة.. وقاسمين ان والمدام شغال الدار |
الأمور بين حلا الترك بنت محمد الترك راجل دنيا باطمة وختها غزل بدات كتقاد، والدليل باركات ليها عيد ميلادها لي كان البارح الأحد. ونشرات حلا صورة ديال ختها في ستوري على الانستكَرام وكتبات عليها “اختي حبيبتي غزول كل عام وأنت بخير وصحة وسلامة”. وكملات غزل عامين، وقريب غادي دير ليها عيد ميلاد كيف ديما، غير هي هاد الايام بين أكادير وطانطان كدير الحفلات، وحدها تمنات لبنتها عيد ميلاد سعيد فانستگرام ديالها. | القلوب تصفات. حلا الترك باركات لختها غزل عيد ميلادها الثاني |
لاعبو الجيش الملكي خضعوا كاملين لفحوصات الكشف عن كورونا المستجد اليوم الاثنين قبل ماتش الكلاسيكو ضد الوداد البيضاوي نهار الاربعاء المقبل، بملعب المجمع الرياضي الأمير مولاي عبد الله في الرباط، برسم مؤجل الدورة 22 من منافسات البطولة. ومن المنتظر أن يكون لاعبو الوداد خضعوا حتى هوما لكشوفات كوقيد 19 فكازا، قبل ما يجيوا للرباط غدا الثلاثاء، علما أن جميع اللاعابة، اللي تصابوا بالفيروس براوا منو في السيمانة، اللي فاتت. كلشي كيتكلم على الكلاسيكو، خصوصا من جانب مسؤولي الفريق العسكري، اللي اجتمعوا بعبد الرحيم طالب، مدرب الجيش، وطلبوا منوا يركزوا على الماتش وينساوا النتائج السابقة، لحقاش الفوز غادي يقرب الفريق العسكري من المراكز الأولى. من ناحية ثانية، شفي عبد الواحد الشمامي، الناطق الرسمي للجيش واللاعب محمد فكري من كورونا. واخا تشافى من الوباء، إلا أن فكري ما غاديش يشارك في الكلاسيكو، لحقاش خاصو سيمانة أخرى ديال الحجر قبل ما يرجع للونتريمو. | فحوصات جديدة للاعابة ديال الجيش قبل ماتش الوداد والشمامي وفكري براو من كورونا |
زيارة محمد السادس لأكادير مبقاتش مبرمجة. مصدر موثوق كشف، ل «كود»، أن الزيارة، التي كان مرجحا أن تنطلق أول أمس الثلاثاء، تأجلت، دون أن يشير إلى أنه جرى تحديد موعد جديد لها. ويوجد الملك حاليا في تطوان، حيث يقضي بضعة أياما من عطلته الصيفية. | محمد السادس ما بقاش ماشي لاگادير |
إدارة الوداد البيضاوي أعلنت اليوم أنها باعت 10 ٱلاف تذكرة المباراة الافتراضية كونتر فيروس كورونا المستجد. وأكد الوداد في صفحته الرسمية على موقع التواصل الاجتماعي فايسبوك أن 10 بيي تباعت في ظرف 24 ساعة منذ انطلاق عملية البيع البارح الأربعاء، على أن تخصص مداخيل الماتش الافتراضي للصندوق الخاص بتدبير جائحة كورونا. وسبق لفصيل الوينيرز، المساند الرسمي للوداد، أن طلب في بيان رسمي جميع أعضاء مجموعته من شراء التذاكر المخصصة لهذه المباراة الافتراضية. | الوداد باع 10 ألاف تذكرة للماتش ديال كورونا في 24 ساعة |
رفضت محكمة الاستئناف بمدينة كازا، عصر اليوم الخميس، تمتيع الصحفي بالسراح المؤقت، وهو الملتمس الذي تقدمت به هيئة دفاعه أمام الغرفة التي تبث في قضية سليمان. وكان الوكيل العام للملك لدى محكمة الاستئناف بالدار البيضاء، قد أعلن في بلاغ سابق، أنه بناء على البحث التمهيدي الذي أنجزته الشرطة القضائية، تقدمت النيابة العامة بملتمس لإجراء تحقيق في مواجهة سليمان الريسوني، من أجل الاشتباه في ارتكابه جريمتي “هتك عرض شخص باستعمال العنف والاحتجاز” طبقا للفصلين 485 و436 من القانون الجنائي. | محكمة الاستئناف ف كازا رفضات السراح المؤقت للصحافي سليمان الريسوني – وثيقة |
خدا المغرب مركز مزيان فالقارة الإفريقية ومنطقة الشرق الأوسط وشمال إفريقيا على مستوى التعامل مع فيروس كورونا المستجد (كوفيد -19)، حسب المندوبية السامية للتخطيط. وقالت المندوبية، فمذكرة ليها بعنوان “مقاربة تأثير الجائحة وآثار إدارتها على النمو”، أن المغرب “بذل مجهود كبير من حيث اليقظة والاستجابات الاجتماعية والاقتصادية، ومن ناحية التدابير الصحية اللي تدارت. وحتى من حيث سياسة الكشف والتتبع، والاستثمار فالمعدات الصحية”. وأشارت المندوبية إلى أن هذ المذكرة، المستوحاة من نظام دارتو كلية السياسة العامة فجامعة أكسفورد، بهدف تقييم الجهود اللي كتديرها الدول لمكافحة انتشار الوباء، وبناء على هذه التقييمات المغرب خدا متوسط 67.5 على 100 فمؤشر الاحتواء والصحة، و67.8 على 100 فمؤشر الدعم الاقتصادي، و73.6 على 100فمؤشر التقشف. وحسب المذكرة نفسها، اللي تبازات على فترة من 1 أبريل إلى 21 دجنبر 2020، فالمغرب وصل لذروة الوباء ف10 دجنبر، بحيث يتميز بشكل أساسي بتراكم علاين 11 ألف إصابة لكل مليون نسمة، مقابل متوسط عالمي يبلغ 9 ألف، لكن دينامية انتشار الجائحة فالمغرب بدات كتستقر فنهاية العام، فضوء متوسط الزيادة فعدد الإصابات المسجلة خلال الفترة الأخيرة (المرتبطة بعامل التكاثر R) واللي نقصات على العتبة اللي وصلات ل1 فالمية ف10 دجنبر 2020. وحسب المذكرة، فالمغرب دابا ضمن مجموعة من البلدان اللي متأثرة بشكل كبير بالوباء، بالمقارنة مع عدد السكان”، ولكن هو فنفس الوقت كيعرف تحسن فالسيطرة على التطور ديالو. وللإشارة، صممات جامعة أكسفورد الأداة (OxCGRT) لرصد ومقارنة استجابات السياسات الاحترازية ضد الوباء فجميع أنحاء العالم، هذ الأداة تتقوم على جمع المعلومات المتاحة للجمهور عن 19 مؤشر، منها 8 (C1-C8) تسجل معلومات عن سياسات الاحتواء والإغلاق والقيود المفروضة على التنقل، و4 (E1-E4) كتلتقط معلومات حول دعم الدخل للمواطنين أو تقديم المساعدات الخارجية، و7 اللي بقات (H1-H7) كتجمع معلومات حول سياسات النظام الصحي. | حسب نظام أوكسفورد. المغرب احتل مرتبة مزيانة فسياسة التعامل مع كورونا |
علمت “كود” ان النجم جمال الدبوز كاعي على شركة الاتصالات “أورانج” علاش؟ حقاش هاد الشركة وفق المصدر نفسه استعملات صورتو فلافيو ديال الحفل اللي كان غيكون فكازا وتلغى. استخدام الصورة كان فجولتو ودار عبر شركة “كيسمان” ديال خوه كمال اللي نوضها معاه وهي مولات الجولة ومنظمة مهرجان مراكش للضحك وجمال كوميدي الذي تبته القناة التانية. المشكلة ان اورانج كيمولو هاد الحدثين وتقلقو باش جبدوهم وكيفكرو فالغاء العقد الذي يجمعهم مع شركة كيسمان . ومن جهة أخرى باشر منظمو الحفل في ربط الاتصال مع جميع مقتني تذاكر الحفل عبر الهاتف والايميالات بإلغاء الحفل وإرجاع مبالغ تذاكر. | الدبوز كاعي على اورانج بسباب استغلال صورتو |
أصبح الوافد الجديد على فريق الوداد البيضاوي، عبد الحميد الكوثري جاهز للعب مع الفريق، ابتداءا من الدورة الأولى عن مرحلة إياب دوري اتصالات المغرب. وذلك بعد توصل فريقه بالبطاقة الدولية من الجامعة الفرنسية، وعليه سيكون اللاعب حاضرا أمام فريق الفتح الرباطي في ملعب هذا الأخير. و يشار أن، نادي الوداد الرياضي توصل أيضا، ببطاقة الأرجنتيني أليخاندرو كيتانا و الغاني دانييل أدجي. | محترف مغربي غادي يلعب في ديربي مع الحمرا |
بعد انتخابو فالمؤتمر الاستثنائي المثير للجدل دالحزب المغربي الحر، اللي مازال نايض عليه الصداع ومامتقبلوش المنسق الوطني السابق محمد زيان، قال إسحاق شارية، فحوار قصير ل”كود”، أن غير أفراد قلال اللي ضد هذ المؤتمر، وأن النصاب القانوني ديالو مكتمل بحضور أكثر من 250 واحد، “بل وجاو ناس كثر من اللي كنا كنتوقعو”. وقال أن زيان لا زال كيحترمو وكيقدرو، وكيقول ليه مرحبا بيه للحزب فأي وقت إلى كان عندو ما يعطي، فيحين شاف ان الحديث على خيانتو الفاظ عاطفية كتدخل ضمن المشاعر الإنسانية اللي ماعندهاش موقع فالسياسة، حيت الرهان هو الصالح العام للوطن. وزاد أنه فرحان بزاف بهذ الفوز، ولو انه كذلك مسؤولية بحكم أن خدمة مزاف مازال كتسناه كامين عام، باش يقدم مشروع سياسي مزيان استعدادا للانتخابات. | اعتبر أن الحديث على خيانة زيان هضرة عاطفية ماعندهاش بلاصة فالسياسة. شارية فحوار مع “كود”: حضرو كثر من 250 مؤتمر والمنسق الوطني السابق إنسان كيجمعني بيه الاحترام ومرحبا بيه فالحزب – فيديو |
ثلاثة دالأشخاص، ماتوا لبارح لخميس فكسيدا خايبة، وتم نقل الرابع للصبيطار، فاشتوكة أيت باها. مصادر محلية قالت أن الكسيدا وقعات بين اومبيلونص كانت هازة مرا وبنتها، ومرافق الشيفور، وبين كاميو كان واقف على جانب الطريق الرابطة بين أكادير و تيزنيت. ركاب سيارة الاسعاف الثلاثة اللي كانوا مع الشيفور ماتو، فيما أصيب هو بإصابات خطيرة نقلوه لقسم المستعجلات بالمستشفى الاقليمي المختار السوسي ببيوكرى لتلقي العلاج. | كسيدا خايبة. ركاب سيارة اسعاف ماتو بسباب كاميو واقف جنب الطريق |
قال محمد زيان محامي الصحافي توفيق بوعشرين مدير نشر “اخبار اليوم” بعد ما تلاقاه 30 دقيقة هاد الليلة فمقر الفرقة الوطنية للشرطة القضائية ان الصحافي سيتعامل بذكاء مع الوضع، واضاف ان معنوياته مرتفعة وحالته الصحية جيدة وانه متشبث بيراءته زيان أوضح أنه سيتقدم غدا على الساعة العاشرة وطالب من يريد التضامن معه باش ما يكثروش الهدرة | عاجل. محامي بوعشرين بعد ما تلاقاه: معنوياتو عالية ومتشبث ببراءتو وغدا مع العشرة غادي يتقدم |
الجامعة الملكية لكرة القدم، راسلات الفيفا احتجاجا على الأخطاء التحكيمية الي ارتكبت ضد المنتخب المغربي مرفقة بصور تلفزيونية كتأكد ذلك. في مونديال روسيا تدارو بزاف ديال الأخطاء التحكيمية في حق الأسود، خاصة أن منتخبات أخرى استفدات من تقنية الفيدو “الفار”، في حين ماتستجبش الحكم الأمريكي لطلبات مغربية باستعمال “فار” للتأكد من أحقية المنتخب المغربي في الاستفادة من أخطاء ارتكبت ضده، جا من أحدها الهدف الوحيد للبرتغاليين بواسطة رونالدو والي حرم المغرب من ثلاث ضربات جزاء واضحة. ونفس الشيئ في مبارة المغرب أمام اسبانيا ولي حرمنا من ضربة جزاء واضحة، وأخطاء أخرى حرماتنا من الفوز في المقابلة، بيكي قاصها بيديه جوج مرات، وتحول من لاعب كرة القدم للاعب كرة اليد ومع ذلك الحكم الأوزبكي دار راسو ماشاف والو. | الجامعة راسلات الفيفا احتجاجا على الأخطاء التحكيمية الي ارتكبت ضد المنتخب المغربي |
في الوقت لي كان بنادم كيحرك لاسبانيا في الباطيرات بمبالغ ما بين 400 حتى لألف اورو للشخص حسب الشرطة الاسبانية، رجع الثمن خيالي للحريك العكسي من اسبانيا للمغرب. 100 مغربي هاجرو هاد الشهر من سواحل اسبانيا، لسواحل المغرب وخلصو 5400 اورو للواحد، ووصلوهوم المهربين فباطيرات لسواحل العرائش. | واعشنا وشفنا بنادم كيحرك للمغرب ب5400 أورو. هجرة 100 مغربي للمغرب فباطيرات من اسبانيا |
علاش الناس مزال كايخلطو بين حرية الاعتقاد مع حرية إزعاج الآخرين والتحكم فاختياراتهم، إلى كانو شي ناس بغاو يسمعو القرآن بصوت مرتفع ويفرعو وذنيهم، علاش خاصهم صحا يبرزطو بيه الناس اللي ضايرين بيهم ويفرضو عليهم يسمعوه صحا بلا مايطلبو رأيهم فالموضوع؟ راه الهالة والقدسية اللي داروها الناس على الكتب الدينية بشكل عام مكاتعنيش أن عندهم الحق يوظفوها ويستعملوها باش يضرو الناس ويزعجوهم، اللي بغى يتصنت للقرآن أو الحديث أو الدعاء أو الابتهالات ينقص من الصوت، أو يدير ليكيت، وخصوصا فالعشية من ورا الستة فاش الناس كتدخل لدارها ترتاح. أما بالنسبة للقايدة الزعرة ديال وجدة، اللي انتقدوها الناس حيت طلبات من راجل كبير ينقص شوية من صوت القرآن باش مايصدعش عباد الله، معارفينش بللي هذ القايدة مادارتش هذشي لراسها، وبللي الجيران اللي تشكاو من صوت الراديو اللي مطلوق بالجهد بالليل والنهار، واللي كيبرزطهوم، وفالفيديو اللي تسرب ديال القايدة كان باين شحال كان صوت القرآن مجهد. وباش تعرفو بللي مزال غايخصنا بزاف باش نبدلو الأفكار غير السوية اللي عندنا فالدماغ، واللي عمرها تطاوعنا وتخلينا نتقدمو كي الناس ونوليو علماء ونخدمو عقولنا فالحاجة اللي تنفعنا، بنت الراجل لكبير اللي كان طالق القرآن ومصدع الدنيا دارت واحد البيبليكاسيون تداولوها الناس بشكل كبير، كتقول فيها بللي الجيران اللي قبالتهم ساحرين ليهم، وبللي العائلة كلها مسحورة، وعلى هذشي طالقين كتاب الله باش يبطلو السحر، وهذ التبرير ديال المشعوذين كافي فنظرها باش يطلقو القرآن بداك الصوت المرتفع ويبرزطو الجيران. كاينين ناس اللي انتقدو القايدة الزعرة، واللي وصفوها بالبوكَوصة، حيت تكلمات مع الراجل لكبير وناس خرين بصرامة، لكن آشنو المشكل إلى كان الإنسان صارم شوية باش يحث الناس على تطبيق القانون؟ علاش كل ساعة يجيو مجموعة ديال المتخلفين فالفايس ينتقدو الطريقة اللي كيتعاملو بيها القياد والمقدمين مع المغاربة باش يطلبوهوم يدخلو لديورهم، فهذ الوقت اللي حصدات فيه جايحة “كورونا” أرواح العشرات بسبب التجمعات والخروج والدوران؟ وإلى داز القايد من ورا الستة يطلب الناس باش مايخرجوش من الدار، إلى كان قاصح وصارم فهذا مكايعنيش أنو كيمارس العنف المعنوي والنفسي على الناس، فراه هذ الطريقة محمودة فوقت بحال هذا، خصوصا وأن بزاف مزال مابغاوش يمتثلو للقانون، وإلا فإما غايعمرو السبيطارات بالمصابين بالفيروس الفتاك، ولا الحباسات بالناس اللي مزال مايغاو يحشمو ويحتارمو القانون، وفجميع الحالات أرواح أبرياء غاتمشي فالزطيم. | القايدة البوكَوصة فوجدة عندها الحق: سمع القرآن لراسك ودير ليكيت.. وماشي حيت كتقدس كتب الدين راه عندك الحق تبرزط بيها الناس وماتخليهمش يتصنطو لعظامهم |
جدارمية ب“الدزيرة ” التابعة ترابيا لجماعة هوارة بإقليم جرسيف باشراف قائد السرية شدو هاد صباح هاد الاحد فالصباح مبحوث عنه مخرمزها يدعى ح. ب. عليه كثر من 40 مذكرة بحث وطنية. صاحبنا شدوه وحجزو ليه مرسيدس 250 كان راكب عليها وفيها 500 قرعة روج جايبها من الناظور. الصگع لقاو عندو لفلوس وماس وجناوا من كاع الاحجام. باش وقفوه ونقطوه طلع لقبو هو هدلة اللي موضوع بحث وطني فيها “الاتجار في المخدرات” و”المشروبات الكحولية المهربة” باستخدام طونوبيلات مزورة او مشكوك فمصدرها. دابا راه تحت الحراسة النظرية باش يبداو معاه البحث التمهيدي تحت اشراف النيابة العامة . | جابوه جدارمية گرسيف. عندو 40 مذكرة بحث ولقاو عندو 50 قرعة روج |
شاركت المنشطة التلفزية زينب صابر صورة جديدة على حسابها في فيسبوك مع الأم ديالها وكتبت عليها “بعد غياب عام”. الصورة لي التقطتها المنشطة زينب كانت قبال باب المطار بعدما وصلات مها من البحرين، لي دوّزات فيها عام كامل قبل ما تضرب جايحة كورونا العالم كامل. الأم ديال زينب كانت عند بنتها لّي كتعيش في البحرين، وبعدما جات كورونا تسدو الحدود وبقات تما لمدة عام، ودابا لي تفتحو الحدود، قررات ترجع للبلاد مرة أخرى. | من بعد عام ديال الفراق بسباب “كورونا”.. زينب صابر فرحانة برجوع الوالدة ديالها للمغرب – تصويرة |
المهدي بنعطية، عميد المنتخب، كومونطا على تصويرة الدراري صغار اللي داعت فالانترنيت، واللي كيبانو فيها متبعين الماتش ديال المغرب و الكوت ديفوار، لبارح الجمعة. وحط بنعطية جوج تصاور ديال الأطفال المغاربة، على حسابو الرسمي فانستگراك وعلق عليهم: “فاش كنشوفو هادشي مايمكلنا الا نقدمو گاع اللي عندنا! من أجلكم ياصغاري، غادي نقدمو كلشي باش نفرحوكوم”. | بنعطية: غادي نقدمو كولشي من اجل هاد الاطفال باش نفرحوهوم |
وزارة الصحة علنات على معجزة من معجزات “كورونا” فالمغرب، بشفاء عجوز عمرها 96 سنة، اليوم الأحد 12 أبريل الجاري. وقال محمد اليوبي، مدير مديرية الأوبئة بوزارة الصحة، إن “هناك اسئلة حول حول الوفيات لدى الأشخاص المتقدمين في السن، أو الذين تم التكفل بهم في حالة حرجة”، مضيفا أن “هذه النسب لا تعني بأن كل المتقدمين بالسن والذين وضعيتهم صعبة انهم غايموتو”. وأضاف المتحدث :”الدليل هو ان الحالة التي كانت تمثل السن الاقصى، لسيدة عمرها 96 هي من بين الاشخاص الذين تماثلوا للشفاء”. هادشي كيفرح. | معجزات “كورونا” فالمغرب..أكبر مصابة عندها 96 عام تشافات من الفيروس |
نص كيلو ديال الكفتة مشوي معاه براد ديال أتاي صغير وجوج خبزات وشي طبيسلات صغار فيهم زعلوك ولا تكتوكة ولا غياتية الثمن ديالو بين ستين درهم وخمسة وسبعين وهذا ثمن منطقي ومعقول وهادشي باش كناكل ديما سواء في سيدي بوعثمان او سبت كزولة او ريصانة أو سوق لاربع او زومي ماخليت قنت وهذا هو الثمن في المتوسط، علما أنني اصلا كنتجنب ناكل فالطريق أو نشري شي حاجة من الطريق الا اظطراريا، واحد المرة زغبني الله وكلست فواد أمليل وطلبت نص كيلو كفتة كي العادة ومعاه تويشيات في الخلاص حسب ليا مية درهم طبسيل ديال الغياتية حاسبو بخمسطاش وقرعة ديال لما كانت محطوطة تم حتى هي جمعها مع الحساب المهم عملية نصب منظمة، الخطأ مني ماسولتش في اللول كمدتها وزدت، ولكن لغد ليه شريت مجمر بخمسطاش لدرهم وشواية بعشرين وكيلو ديال الفاخر بستة دراهم ودرتهم فالكوفر، ووليت فين مابغيت ناكل كنطيب أو نشوي الراسي، ووليت كنتمتع في البلايص فين نحط مجمري مرة حدا باب بودير مرة فالخلا والقفار بين بوميا وزايدة مرة فأكلمام سيدي علي المهم من داك النهار ماحطيت شي درهم عند شي واحد فالطريق، حيت بقات فيا الفقصة ديال النصيب عين باين هكاك بالعلالي وهادشي يا حسرة بالوجه الرحماني لي عندي، أما الاجانب راه باز ليهم الصراحة. هاد اليوماين كنتبع رحلة جوج فرنسيين كيدورو المغرب بالموطور وكيحطو فيديوات في يوتوب داكشي زوين وممتع وكتشوف شنو كيقول الآخر على بلادنا، هاد الجوج مخلاو قنت ويالله رجعوا من رحلة من إسلندا ومع ذلك تبهرو بالطبيعة المغربية نهار فالثلج وغدا فالصحرا وبعد غدا فالجبال والغابة والخضورية طبيعة متنوعة ومسارات زوينة، طبعا تشكاو من الطرقان لي عيانين ولكن ديما كانو كيشكرو فالناس لي كيساعدوهم فالطريق وفالأماكن فين كيباتو وترحيب الناس بيهم، الفيديو لي حطو البارح كانوا بايتين فأوطيل سميتو قصبة إيلي، جا فالطريق بين دمنات وإمينيفري بلاصة زوينة ونقية، ولكن للأسف حسب مكيعاودو الفرنسيين في الفيديو ديالهم فالصباح فاش جاو يخلصو تعرضو لعملية نصب بشعة، السيد تخلص من عندهم جوج مرات بطريقة فيها النصب والخداع، وبقا فيهم الحال بحكم أنهم غير شباب وكيسافرو بميزانية محدودة تنصب عليهم في سبعين أورو، وماعاقو بالأمر حتى فاتو المنطقة وبقاو كيعيطو في التيليفون خونا طفاه عليهم، وفي الفيديو كيوصيو الناس أنهم مايمشيوش لهاد لوطيل حيت شفارة. دخلت لكوكل مابس وقلبت على هاد لوطيل وشفت تصاورو والصراحة زوين ونقي واخا الثمن زايد نغزة، ومشيت كنقرى الإنطباعات ديال الزوار ديالو عليه، كاين بزاف لي شكروه وشكرو المنظر وتعامل الناس وتعامل المالك ديال القصبة، وفي نفس الوقت كانو ناس كيتشكاو من أنه مادايرش الطريفة على شلا حاجات وملي كتطلب هاد الخدمات كيغلي بزاف في الثمن وكاين ناس كاتبين أنهم ماباقيش يرجعو ليه بسباب هاد الطريقة في التعامل، للأسف في الوقت لي الناس كتعرف ببلادها وترحب بالزوار حنا عندنا السياحة بحال شي مصيدة ديال النصب والإحتيال طبعا ماشي كولشي، ولكن راه بزاف ديال الناس كيعطيو إنطباع مقود على المغاربة أنهم شفارة سعاية نصابة، والمغاربة براسهم مكاينش لي متعرضش فيهم شي مرة للنصب فشي بلاصة سياحية حتى ولاو بزاف ديال المغاربة كيفضلو يتزيرو ويسافرو برا على أنهم يديرو السياحة في المغرب، الصراحة وأنا كنتفرج الفيديو ضرني خاطري خصوصا أن هاد السيد يوتوبر وكيدير اشهار للمغرب وللمناطق ديالو لي مادايراهش حتى وزارة السياحة، ومصور الطرقان والمناطق النائية والمسارات الرائعة لصحاب الدراجات وكيشجع على هاد النوع ديال السياحة لكن للأسف بحال هاد الأحداث كتخصر التسافيرة ديال الواحد وكتعكر المزاج وكتخليه ياخد إنطباع مقود على البلاد. الفيديو ديال الجوج فرنسيين لي وقع ليهم الموشكيل: | جوج فرنسيين كيدورو المغرب بالماطر وكيديرو ليه إشهار سياحي زوين تعرضو للنصب” حسب إدعائهم” في قصبة إيلي نواحي دمنات وهادشي خلاهم ياخدو فكرة مقودة على قطاع السياحة في المغرب |
لم يمنع البرد القارس الذي تمر منه مدن الشمال، مغربيين من العبور أول أمس الأحد، من مدينة سبتة المحتلة إلى مدينة الفنيدق، سباحة من البحر. ورغم الحراسة الأمنية المنتشرة على طول طول الحدود بين الجانبين المغربي والإسباني، إلا أن المغربيين تمكنا من الوصول إلى وجهتهما، بعدما قام أحدهم بالسباحة ليلا فيما اختار الثاني العبور صباحا، ما مكنهم للوصول إلى مناطق السيادة المغربية.
وما لا يزال مجموعة من المغاربة عالقين بمدينة سبتة المحتلة منذ أن تم إغلاق المعابر الحدودية، في مارس 2020، بسبب إنتشار جائحة كورونا، ما جعل الكثيرين يحاولون بشتى الطرق الوصول والعودة إلى منازلهم وعائلاتهم، حيث يتحدون كل الصعاب من أجل القيام بذلك ولو كلف الأمر المغامرة بحياتهم. | بالفيديو. 2 مغاربة مامنعهومش البرد يعومو من سبتة لكاستييخو باش يرجعو لديورهم – فيديو |
وزير الخارجية المغربي ناصر بوريطة غادي لنواكشوط. وفق مصدر “كود” فان الزيارة اللي غادية تكون اليوم ومن المتوقع يتلاقى رئيس الدولة غدا. وفق مصدر “كود” فانه غادي حامل رسالة من الملك محمد السادس لمحمد عبد العزيز رئيس موريتانيا | عاجل. بوريطة فموريتانيا الليلة وغادي يتلاقى رئيسها وها اش هاز معاه |
قالت السلطات البلجيكية، أن لمغاربة حتلوا الرتبة اللولة فترتيب الأجانب اللي خذاو الجنسية البلجيكية، فعام 2019، واخا المهاجرين من إفريقيا جاو فالرتبة الثانية بعد المهاجرين الأوربيين. وزادت السلطات، بأن 70 ألف مهاجر خذاو الجنسية البلجيكية فالعام الفايت، منهوم 9640 مغربيا، الامر اللي خلاهوم ياخذو الرتبة الأولى، متبوعين بالرومانيين ب 4236 شخصا، وبعدهم البولونيون ب2961 والإيطاليون ب 2664. | المغاربة هوما رقم واحد فالحاصلين على الجنسية البلجيكية |
بزاف ديال الناس كيسولو على الطريقة لي ممكن تقرا بيها الرسائل في واتساب لي كيمسحها الشخص لي مسيفطها. خبراء تقنيون روس قالو أنه خاص ضروري تكون ميزة نظام الإشعارات خدامة في التلفون الأندرويد. الميزة يقدر الواحد يضيفها من خلال تطبيق Notisave في “كَوكَل ستور”، ويختار واتساب من قائمة لي زابليكاسيون وهادشي كيضمن حفظ الإشعارات لي كتوصل عبر التطبيق واخا يمسح المرسل الميساج. من هاد لابليكاسيون يقدر كل واحد يقرا الميساج لي وصلو في واتساب بلاما يدخل ويطلع Vu عند لي رسل، وبلاما يعرف لي مسيفط واش قراها ولا لا. | هادي هي الطريقة باش تقرا ميساج فواتساب واخا يمسحو لي سيفطو |
الشطاحة مايا خرجات في لايف على انستكَرام تكلمات فيه على قضية حمزة مون بيبي، وقالت أنها كانت عارفة أن بعض البنات لي خدامات في الدعارة كيصورو الرجال في الكباريات وكيبتازوهم وكيشدو من عندهم فلوس صحيحة كتبدا من 2 مليون حتال 10 مليون، وأي واحد رفض يخلص كيلقى تصاورو في الحساب، وكتقصد هنا حساب “حمزة مون بيبي”. وفي الوقت لي القضية أمام القضاء والتحقيقات مازال مستمرة مع المغنية دنيا باطمة وختها ابتسام لي متابعات في حالة سراح وتطلب منهم يخلصو كفالة ديال 80 مليون، رجحات مايا أن الممثلة والمنشطة المغربية وئام الدحماني ربما تكون انتحرات لأن حمزة مون بيبي كان عندو فيديوهات جنسية ديالها. وقالت الشطاحة حرفيا “وئام دحماني الله يرحمها ربما كانو عندها مشاكيل حتى هي مع مواقع التواصل اللي كيخرجو على الحياة ديال الانسان والتسجيلات ديالها كانو السباب.. راكم سمعتو الهضرة فين غادة”. هاد التصريحات في هاد الوقت خاص مايا تتحمل مسؤوليتها فيهم ويستامعو ليها النيابة العامة لأن كاع الهضرة لي جات على لسانها خطيرة بزاف. وماتت وئام الدحماني بشكل مفاجئ بتاريخ 22 أبريل 2018 في أبو ظبي، وقبل وفاتها قالت أنها فكرات في الانتحار كثر من مرة. | قضية حمزة مون بيبي.. تصريح خطير من الشطاحة مايا: الممثلة وئام الدحماني ربما انتحرات حيت تعرضات لتهديدات بفيديوهات جنسية -فيديو |
واحد النهار وأنا تلميذ فالخامس إبتدائي ، كنت فالدار كنقاد شي لعبة بموس ديال الخضرة ونسيت درتو فلاتروسة ديال الأدوات ، وخديتو مع الغد ليه للمدرسة ، فالقسم حليت لاتروسة وهو يبان الموس ، شافو الدري لي كان كالس حدايا مشا قالها للأستاذ صدقي واحد من الأساتدة الله يعمرها دار والجديين ولي كيقريو مزيان فمدرسة سيدي محمد بن عبد الله ، جا عندي سولني آش كندير بيه قتليه راه غير نسيتو وصافي ، خداه مني وقالي غدا جيب ولي أمرك وكمل الدرس عادي ، الامر مخداش من الحصة حتى جوج دقايق ، فالغد جبت الام ديالي هدرو على آش واقع وشرحاتليه الامر ، عطاها الموس ، وداز الأمر بلا مشاكيل بلا قوة الهدرة ، من غير انني مابقيتش كنهدر مع داك البياع لي كان كالس حدايا .
نفس هاد الحادثة تقريبا وقعات فمدرسة إيسيل فمراكش ، الفرق هو ان هاد المرة التلميذ حصل بجنوية فالكارطابل ، وتم تصويره من طرف المعلمين ديالو وشهروا بيه فالأنترنيت ، والحادثة خدات بعد كبير ، وتم شيطنة التلميذ والهدرة عليه كمجرم متمرس ، والدري مجرد طفل ، وكما تم شرح الحادثة من بعد ، التلميذ لقا هاديك الجنوي فواحد الجردة دارها فمحفاظتو باش يديها للدار ، وهذا تصرف عادي بالنسبة لأبناء الاحياء الشعبية والفقيرة ، كتلقى شي حاجة باقا صالحة كتديها للدار كترضى عليك مك ، الموشكيل هنا ماشي من التلميذ لي تصرف بمسؤولية وبرائة اتجاه دارهم ، الموشكيل فهادوك المعلمين لي صوروه وشوهوه قدام المغرب ، بدون أدنى حس من المسؤولية . حاليا بحال الى كنعيشو حرب مضادة يشنها بعض رجال التعليم على التلاميذ لشيطنتهم وباش يبينو أنهم مجرمين صغار غير قابلين للتعليم وخاص الدولة تتدخل تديهم تلوحهم أو تسلح رجال التعليم لمواجهة هاد التلاميذ الجانحين ، حقا كاين حالات ديال تلامذ هاكة وكاين حالات ديال رجال تعليم تاهوما معتدين جسديا وجنسيا ونفسيا ، ولكن كيبقاو حالات قليلة ـ وهادشي مكيعطيناش الحق نجمعوهم فخانة وحدة ، غير هو لي واقع دابا فعوض يكونوا رجال التعليم هوما موالين العقل وهوما التربويين والبيداغوجيين ولينا كنشوفو منهم سلوكات صبيانية بحال الى كيردو الصرف للتلامذ ، وكالسين غير كيصورو ويتشكاو ويتباكاو ، راه تصور طفل وتتاهمو بأنه كيشكل خطر وتشوه بيه المغرب كامل يعرفو ، راه لحقتي بيه ضرر وهذا اعتداء على هاد الطفل مكاينش فرق بينو وبين اعتداء ديال تلميذ بالضرب على أستاذه ، راه هنا حتى المعلمين دخلو فمنطق التبرهيش والشيطنة ديال العدوة المفترض ، هادوك راه تلامذكم ونتومة جزئيا مسؤولين على سلوكاتهم ، راكم ماشي فحرب معاهم ، فعوض يكونوا رجال التعليم هوما موالين العقل هاهوما بعض منهم كيأكدو أنهم لا يقلون تبرهيشا على دوك البراهش وخدامين معاهم بنفس منطقهم وسلوكاتهم شوهني نشوهك ، والضحية فهاد الحرب هو التعليم . | فعوض يكونوا رجال التعليم هوما موالين العقل هاهوما بعض منهم كيأكدو أنهم لا يقلون تبرهيشا على دوك البراهش وخدامين معاهم بنفس منطقهم وسلوكاتهم شوهني نشوهك والضحية فهاد الحرب هو التعليم |
دابا وقعو فيضانات فالدار البيضاء. حسب العقد بين مجلس الدار البيضاء وشركة “ليديك” فهاد الشركة هي المسؤولة على ما حدث. طبعا الامور ماشي بهاد البساطة. راه المواطن البيضاوي ما صوتش على هاد الشركة٬ وكاين طرف اخر قوي هي وزارة الداخلية من خلال والي الجهة. منتخب فضل عدم الكشف على اسمو قال ل”كود” باللي المشكلة فهاد الشي اللي وقع كولو من فيضانات… راه كيرتباط بشكون المسؤول.
المنتخب قال ل”كود” “بغيتو نزيدو للقدام. يولي المنتخب مسؤول على قراراتو. راه كاينة طريقة وحدة فقط. نبعدو وزارة الداخلية =الوالي والعامل= من الممارسات القبلية للمنتخب” المنتخب اللي من الاغلبية اللي كتسير المجلس الحالي اضاف ل”كود” شارحا “خاص الداخلية ما يبقاش عندها سلطة باش تصادق على قرارات المنتخب. خاص اعادة النظر فالقانون التنظيمي 113/14 ويعطيو لهاد المنتخب يتحمل مسؤوليتو. تلغى القرارات الادارية. يبقى عند الداخلية المراقبة البعدية وحتى الحق باش تمشي للقضاء. راه هاد الشي هو الاشكال الاساسي. الباقي تفاصيل” يوضح المصدر ل”كود”. واضاف حاجة اخرى ل”كود”: “ايلى بغات الداخلية تاخد ملفات بحال تدبير تطهير الشبكة تتكلف بيها بوحدها”. حقاش ما يمكنش محاسبة مجلس على قرارات تهم “ليديك” وهو ما كيتحكمش فيها” يؤكد المستشار ل”كود” المصدر استغرب فتصريحو ل”كود” على عقد اجتماع بين والي الجهة وبين الشركة بحضور عمدة المدينة يوم قبل اجتماع الشركة مع المنتخبين. واكد ان هاد الاجتماع بغى يطوي القضية وصافي. بالنسبة لهاد المنتخب فتصريحاتو ل”كود” فالمشكلة بدات مع “ليديك” من نهار خرج “صندوق الاشغال” للضو. ولى مجلس المدينة كيعرف فين كيتصرفو فلوسو. هاد الشي قلق ماشي غير “ليديك” بل حتى هادوك اللي كانو مستافدين من البزولة.
عبد الصمد حيكر نائب رئيس المجلس البلدي للدار البيضاء كان صرح للصحافة البارح بعد لقاء دار مع ممثلي كازاوا وناس “ليديك” باللي الشركة الفرنسية هي المسؤولة على الفيضانات. وقال ان العقد اللي تبرم مع الدار البيضاء ف1997 واضح. كيعطيها تتكلف بوحدها وما تخلي حتى شي جهة بملف تطهير الشبكة. كما اكد ان الشركة خاصها تقول للمنتخبين واش عقد التدبير المفوض اللي فيه الماء والضو وتطهير السائل تحترم فكاع فصولو. واش دارو الاستثمارات للقيام بالتجهيزات اللي كتواكب اش وقع فكازا. واشار الى ان كازا معرضة ديما للفيضانات وهاد الشي عارفاه “ليديك”
كما اشار الى ان هاد الفيضانات ما جاتش على غفلة٬ بل كانت نشرة انذارية لمديرية الارصاد الجوية وكان خاص الشركة توجد راسها. كما تحدث ان من مهام الشركة كل صيف تنقي كاع لقوادس وتوجد للشتا | مستشار جماعي فكازا لـ”كود”: بغيتو نزيدو القدام بعدو وزارة الداخلية وخليو ليها الممارسات البعدية وكان اللي كان مستافد من “صندوق الاشغال” باش كان كيدوز فالظلام |
المغاربة منوضينها فرويسا، عطينها بوسان و تعناق للشهبات للي ما عارفينش آش بلاهم. شي تيڭول دارو لينا الشوهة، شي تيڭول خليهم يحلمو ما عمرهم يجيبوها روسية و لو أشرقت الشمس من مغربها. أنا تنڭول علاش لا؟ ماشي بداك المفهوم ديال فاش تيجي عندك شي دري صغير مخنن و كسول و تيڭول ليك “مني غادي نكبر غادي نولي رائد فضاء” و تتڭول ليه “علاش لا؟” باش ما تحطموش واخا عارف بللي ما عندوش كيدير ليها. راه فعلا يقدرو يجيبوها شهبة حيث المعطيات كتلعب فصالحهم. فروسيا العدد ديال النساء كيفوت بزاف العدد ديال الرجال. من بين سن 15 عام حتى ل 64 عام، كاينين 46 راجل لكل 100 مرا. السبب الرئيسي هو الفودكا و السكرة المفرطة للي كتقتل الرجال فالمضاربات و الكسايد لدرجة العيالات تما كيعيشو 12 عام كثر من الرجال. هاد الشي كيأثر بشكل كبير على العلاقات بين الجنسين. بما أن الرجال العدد ديالهم قليل و كثير عليهم الطلب فالجواج، فراه كيديرو ما بغاو. الخيانة الزوجية تما ولات عادي حيث الرجال ما عندهمش علاش يحشمو و العانسات كيرميو العين على رجال صحاباتهم بلا حشمة بلا حيا، ديك الشي علاش الصداقة بين العيالات ما مقدساش فروسيا و للي ضبرات على شي واحد تتشدو بسنانها و تاتحضي جنابها. ڢلاديمير بوتين بروحو تصاحب و ولد مع واحد البطلة أولمبية قد بنتو و هو مازال مجوج، و ما تسوق ڭاع لصحة النفسية لشريكة العمر ديالو للي جاها انهيار عصبي فاش طلقها. و حتى القوانين للي كتحمي العيالات تبدلات لصالح الرجال. العام للي فات، مجلس الدوما قرر أن الروسي للي ضرب مرتو بلاما يسيفطها لسبيطار ما كيستاهلش يغمال فالحبس، يكفي أنه يدوز جوج سيمانات فسيلول ولا يخلص ما يناهز 5000 درهم . و بعد المرات، المرا للي كلات العصى كتصدق هي للي مخلصة هاديك الغرامة حيث الدولة كتبزز عليهم يجبدو الفلوس من الحساب البنكي المشترك. حتى نسبة الموت بسبب العنف الزوجي مرتافعة عندهم بزاف، و كتمثل ثلاثة المرات المعدل الأوروبي. هاد الوضعية مخلية الروسيات مهووسات بالجواج و عاطينو أهمية كثر من تحقيق الذات و الاستقلال المادي. الروسية تقليدية بزاف فريها و ما عندها ما تدير بالفيمينيزم، كتفضل تكون زوينة و مهلية فراسها حيث عندها هاديك راه تاهيا خدمة كتضمن ليها مستقبل. إلى تفرجتو فالبرامج الوثائقية للي كتطرق لموضوع الجواج بين جنسيات مختلفة، غادي تلاحظو بللي تيكونو ديما فيهم بزاف ديال الروسيات حيث طلعو ليهم رجالهم فكرهم و فهمو بللي خاصهم يهاجرو إلى بغاو شريك حياة كيعاملهم بحال بنادم ماشي بحال خصم في الفنون الحربية. إذن الروسية مني غادي يجي عندها مغريبي مدلي ريوڭو عليها و كيبوسها و يعنقها و كيعاملها بحالا أحسن حاجة طرات ليه فحياتو، و عرفات بللي عندو باش يصرف عليها، علاش غادا تصدرو؟ واخا حنا المغربيات كيجيونا هادوك كائنات بوزبالية، الروسية ما عندهاش إطار مرجعي باش تقارن، و للي كيجينا حنا موسخ تيبان ليها هي سمر و إيڭزوتيك. تماما كيفما المغربيات كيتصاحبو بفرانساويين ملڭين و مقودة عليهم و لكن كيجيوهم غزالين حيث بيضين و عينيهم زرقين. و زيد عليها أن المغربي كيولي فجأة حضاري مني كيجيبها ڭاورية، ديك تابوزباليت كيديرها غير على بنت بلادو. | كيفاش تجيبها روسية فخمسة أيام و بدون معلم |
علنات جانيني آنييز، رئيسة بوليفيا، إصابتها بفيروس كورونا المستجد. وقالت آنيز، فتويت ليها مرفوق بفيديو، بللي صحتها مزيانة، وكتواصل الخدمة ديالها وهي فالحجر الصحي. وتصابت الرئيسة البوليفيا بكورونا غير من بعد سيمانة من إصابة وزيرة الصحة فالبلاد، ماريا إيدي روكا، بهذ الفيروس. بوليفيا فيها 42 ألف إصابة بالفيرةس بحد الآن، وماتو فيها أكثر من 1500 شخص. | رئيسة بوليفيا تقاست بكورونا – فيديو |
تلاقات المغربية مريم حسين، أكثر وحدة دايرة ضجة فمواقع التواصل الاجتماعي مع لاعب التنس رافاييل نادال. اللقاء كان البارح الخميس، وحطات مريم فيديو هي وياه، لكن بلا صوت بعدما تنادم معاها الحال، وبان من شنايفها أنها كانت كتتكلم معاه بالانجليزية. | أكثر مغربية دايرة الجدل فالامارات تلاقات مع رافاييل نادال – صورة |
أمرات النيابة العامة بوضع مغني ديال الراب ملقب ب”ليامسي”، وكيسكن فطنجة، فالحراسة النظرية، بعدما تهماتو بهتك عرض قاصر دون عنف والتغرير. وكانت لابيجي دطنجة استدعات الرابور لي سميتو اسماعيل، بعد تسريب فيديو قصير كيبان فيه مع جوج بنات كيشطحو بطريقة مثيرة، وبعد استدعاءه والاستماع له من اجل توجيه تهمة خدش الحياء العام له وللفتاتين، اتضح أن البنات بجوج قاصرات، ما جعل التهم تتغير. وجرى وضع المتهم رهن تدابير الحراسة النظرية، في حين تقرر الاحتفاظ بالقاصرات تحت الملاحظة لأجل البحث و التقديم امامها. | جاب الربحة.. رابور فطنجة بان ففيديو مع جوج قاصرات تشد بتهمة التغرير وهتك العرض |
عاد مهربو المخدرات على الصعيد الدولي لميناء الدار البيضاء كمنفذ بحري يمكنهم من تهريب شحنات كبيرة من الممنوعات إلى أروبا بعد أن تم تشديد الخناق عليهم في شمال المملكة. وصادر رجال الجمارك بميناء الدار البيضاء،اليوم الأربعاء،كمية كبيرة من المخدرات المعبأة وسط قطع زليج تشكل حمولة سبعة حاويات. وجاء اكتشاف الشحنة أثناء عملية مراقبة روتينية لعناصر الجمارك في المنطقة المخصصة للتصدير. ومازال رجال الجمارك يقومون بعملية فرز المخدرات من داخل الحاويات التي كانت في طريقها لأروبا. | الفيديو والتصاور.. الديوانة في ميناء كازا شدو سبعة كونطونيرات ديال الزليج عامرين حشيش وغادين لأروبا |
شميشة لي تخلات عليها دوزيم في عز النجاح ديالها، وبقات كتعاود الوصفات لي داز عليها سنين ومنين، خدامة على راسها مزيان، وغادي تحل بروجي وسط دبي. نجمة المطبخ رقم واحد في المغرب غادي تحل مطعم وسماتو “باب المنصور”، غادي يكون داكشي مغربي مائة في المائة، والديزاين مفركس وفيه الزليج ديالنا وداكشي. تاريخ الافتتاح مازال مكشفاتش عليه شميشة، والخدمة والفينيسيون مازال مستمرة. | خلات المغرب ومشات لدبي. شميشة خدامة على افتتاح مطعم هاي كلاص تما |
قالت مصادر محلية، أن المستشفى الحسني بالناظور، استقبل حالة لكورونا بعد خلو الاقليم من الفيروس، على اثر شفاء 42 مصاب، وبقاء حالة وحيدة، وعدم تسجيل أي اصابات جديدة وقالت ذات المصادر أن شيفور ديال طاكسي كبيرة هو المصاب الجديد، واللي كتاشفو حالتو بعد التحاليل اللي امر بها الملك، حيث لم تكن تظهر أي اعراض على الشيفور. | شيفور طاكسي رجع كورونا للناظور وماكانتش فيه اعراض الفيروس |
وضح مقدم البرامج رشيد العلالي، مول برنامج “رشيد شو” على القناة الثانية “دوزيم”، حقيقة الهضرة اللي كتروج بشأن توقيف البرنامج ديالو على القناة. وقال العلالي، فتدوينة ليه على “أنستكَرام”، أن البرنامج باقي مستمر، وغادي يرجع بموسم جديد. وزاد أنه كل عام “كيخرجو نفس الاشاعة بنفس الطريقة و فنفس التوقيت و في اعتقادهم انهم غادي يزعزعونا ! وفالحقيقة هادي احسن دعاية كيقدموها لينا ..” وتابع أن البرنامج قدر يحافظ على الصدارة لمدة 8 سنوات متتالية و”مزال العاطي يعطي إن شاء الله”, حسب تعبيرو. https://www.instagram.com/p/CPs7_AwhoZF/?utm_source=ig_embed&ig_rid=13012de3-57d0-4773-a52d-6ce52f87dff7 | واش برنامج “رشيد شو” سالا.. ها جواب رشيد العلالي – تدوينة |
برشلونة تقاس حتى هو بفيروس كورونا المستجد، بحال بزاف ديال الفرق العالمية، اللي تضربات بهاد الوباء، بحال ريال مدريد وجوفنتوس وفالينسان وفراقي أخرين. واكدت صحيفة سبورت الإسبانية أن شخصين في نادي برشلونة فيهم فيروس كورونا المستجد “كوفيد 19″، وهما رامون بلانا، رئيس الخدمات الطبية بالنادي الكتالوني، وجوزيب أنطوني المدير الطبي لفريق اليد. وحسب صحيفة “La Vanguardia” الإسبانية، فإن طبيبا النادي الكتلوني يتلقيان العلاج في المستشفى تحت الرعاية الكاملة. اللعابة ديال البارصا وطاقمه الفني والإداري مازالين ف “الحجر الصحي” فديورهم، خاصة بعد تمديده بإسبانيا إلى 3 أسابيع أخرى. | البارصا تقاس بكورونا واللعابة ديالو مازالين ف الحجر الصحي |
علمت “كود”، أن القطار السريع اللي كان خارج من كازا بور وغادي لقنيطرة تقلب هاد صباح ديال الثلاثاء حدا مدينة بوقنادل. الحادث جاء بعد انحراف هاد تران عن سكته فظروف غامضة. ولم يعرف واش الحادث سجل شي ضحايا أو لا. بعض شهود عيان قالو انهم كايسمعو ” ضحايا” عالقين تحت المقطورات. “كود” حاولات تعيط للمسؤولة ديال التواصل فالمكتب الوطني للسكك الحديدية باش تشوف الرواية الرسمية فهاد الفاجعة لكن لم تكلف نفسها هاد المسؤولة العناء حتى الرد. | كارثة وطنية أخرى: تران تقلب هاد الصباح ف بوقنادل – صور |
علمت “كود” من مصدر مطلع أن الحكومة قدمت هدية من طبق للمنعشين العقاريين لي كيستفدو ديما من مشاريع ديال الدولة خصوصا ف السكن الاجتماعي، من خلال إقرار إعفاءات ضريبية تصل إلى 6 أشهر. وحسب ذات المصدر فإن “الهدية لي جات فمشروع قانون مالية تعديلي جات بعدما تشكاو من أزمة كورونا وتراجع القطاع”. وحسب ما توصلت به “كود” فإنه تم تعديل المادة 3 من المدونة العامة للضرائب، حيث يمنح أجل إضافي مدتة 6 أشهر للمنعشين العقاريين الذين أبرموا مع الدولة اتفاقيات من أجل إنجاز برامج مساكن اجتماعية والتي تنصرم آجالها خلال الفترة الممتدة من تاريخ بداية حالة الطوارئ الصحية المعلن عنها بسائر أرجاء التراب الوطني لمواجهة تفشي فيروس كورونا، إلى غاية 31 ديسمبر 2020. منعشين عقاريين اتصلت بهم “كود” استغربو كيفاش الحكومة عطات هاد الهدية للوبي العقار، مؤكدين أن المستفيد الأول هو “الفيدرالية الوطنية للمنعشين العقاريين” لي دارت تسويات مع الوزيرة بوشارب واستغلو الجائحة باش يضمنو دعم من الدولة. في حين يعيش أغلب المنعشين أزمات اقتصادية وكيكافحو من أجل الاستمرار في الحفاظ على مناصب الشغل، ومعندهمش لا تخفيضات ضريبية ولا والو. ويتساءل منعش عقاري لـ”كود” :”كيفاش هادو مستفيدين من أراضي الدولة ومن الدعم والإعفاءات من TVA وو وصراحة هادي حكومة الباطرونا”. أزمة غير مسبوقة يعيشها قطاع العقار بالمغرب، حيث تم تسجيل انخفاض أثمنة الكراء وشراء المحلات، بسبب كورونا. العقار لي كيتعتبر ثروة بالنسبة للمغاربة وكيديروه ادخار بالنسبة ليهم كيرجعو ليه وقتما حتاجوه، اليوم دخل ف تحولات تقدر تغير هاد النمط ف العيش. العقار، حسب منعش عقار لـ”كود”، “خصو ثروة حقيقة وهادي وقتها باش القطاع يكون منظم ولوبيات العقار المسيطرة ولي ديما كتكون سباقة ف عقد تفاهمات مع الوزراء لي كيدوزو على هاد القطاع، خصها تفهم راسها وخصها تعرف بلي هادي وقت ازمة وباركا من “ضرب الملايير” على ظهر الطبقة المتوسطة”. | خاص. هدية الحكومة لـ”لوبي العقار” لي ديما مستافد من الدولة: 6 أشهر إضافية من الإعفاءات الضريبية |
ملكة البوب مادونا جات لبارح لمراكش للاحتفال بعيد ميلادها الستين، ودوزات الليلة فرياض فجامع الفنا. وغدا غدوزعيد ميلادها فدار ريتشارد برانسون مول فيرجين. وشاركات مع متتبعيها على موقع التواصل الاجتماعي “انستگرام” صورة ديالها وهي لابسة الزي الأمازيغي المغربي كيف ما باين في الصورة التالية: | مادونا لابسة حوايج وحلي آيت باعمران |
قضية سعيد عويطة و باه ! خلاتني نفكر فمفهوم العلاقة بين الواليدين و الأبناء و كيفاش بزاف ديال المغاربة كايتصوروها ! أي عائلة مزلوطة كاتلقاها غير كاينجح شي واحد فيها كايصوفي راسو ! خاصهم كلهم يلصقو فيه ! و ماشي غير كايلصقو فيه و صافي و لكن كايصحابهم راه مفروض عليه يعاونهم ! و مفروض عليه حيت هوا دار لاباس يديرو معاه تاهوما لاباس !
سيفط مك للحج ! سيفط باك للعمرة ! دير حانوت للفاشلة دختك ! شري دار للمزلوط دخوك ! سلف الحازقة د عمتك !
بنادم عندنا فالمغرب غير كايهز الراس شوية ! ماكايخليوهش يربي الريش و يطير ! لا كايگلسو لمك على داك الريش و ينتفوه ليك تاكاتصدق ماطاير نتا ماطايرين هوما ! و فاللخر كاتشدو كلكم الأرض .
غير كاتنفس شوية ! و كايخرجو ليك من الغيران ! كاتلقا دار فيها مانضة وحدة و كلشي باغي يعيش بديك المانضة ديال الخو و لا الخت ! و تاواحد ماباغي يدير شي حاجة فحياتو و يصوفي راسو ! كلشي معول على ” عزيز ” و لا على ” سعيدة” و لا على ” عبد الكريم ” ! كاتلقى سمية وحدة لي كاتعاود و كاينة و كلشي منها ! و كلشي كايساين مول ديك السمية يفورني على طاشمة ديال الخلق! ها لي باغي يصبغ الحيوط ! ها لي باغي يكري طاكسي ! ها لي خاصو يركب فم ! الآباء لي آباء ديال بصح و عندهم الحب ديال الآباء لولادهم و عندهم النفس ديال الآباء مع ولادهم ! راه ماكايبنيوش العلاقة بينهم و بين ولادهم على الفلوس و المادة ! نتا اب ! اصلا باش تجوج و تفكر دير الولاد راه خاصك تكون قاد بيهم و عندك استقلالية مادية عليهم ! طبعا خاصك تصرف عليهم تايكبرو حيت نتا لي جبتيهم للحياة و مسؤول عليهم ! و فاش يكبرو خاصك تكون عندك الاستقلالية المادية لي تخليك نتا تعيش بلا ماتمد يديك ليهم و هوما يعيشو بلا مايمدو يديهم ليك باش يبقا الاحترام و الحب بين الاسرة.
ديك شي لاصق فشي ! شي داكو فشي ! شي معول على شي راه كاتولد غير الحقد و عدم الاحترام و الانانية ! الآباء المگودين ! لي عندهم النفس ! نورمالمو ! ماخاصهمش يرضاو بفلوس ولادهم ! خاصهم يكونو مستاقلين ماديا و عايشين بداكشي لي قدو عليه ! و حتى لاكانو ماعندهمش مدخول قار ! يكونو على الاقل بنفسهم ماشي باسلين! و طبعا لاكانو مكبرين ولادهم على الحب و الاحترام راه تاواحد ماغايخلي واليديه يسوفريو ! و حتى واحد نورمال كايحس بلي واليديه كايبغيوه و باغين ليه الخير ماغايخليهم بلاش. ايه طبعا تقدر تسيفط واليديك للحج ! و تشري ليهم الدار! و تكسيهم و تسبطهم و تغرقهم كادويات و تسفرهم و تبغي تفرحهم و شكون ماغايبغيش يفرح مع واليديه ؟! و لكن تكون بااااغي دير هادشي و ديرو عن حب و يجي منك نتا ! ماشي حيت كايبتززوك ماديا و لا عاطفيا !
لاكان باك و مك كايبتززوك ماديا و عاطفيا! راهم ولاد القحاب مقطرين ! ماشي اباء ! غير خراوك واحد النهار باش تصوفيهم. شحال من أب كايولد الولاد ماشي حيت باغيهم لا حيت باغيهم يخدمو عليه و يصرفو عليه و يقسمو معاه المانضة ! شحال من أب غير كايخدم ولدو كايزيدو لشي كريدي باش يبني ليه الدار ! و لا غير كاتخدم بنتو كايلصق فيها خوتها و كاتولي هي لي خاصها تصرف عليه و على ولادو ! و شحال من أم كاتقوليك ” و مالو !ولدي يتجوج بشي وحدة دي ليه المانضة كاملة ! وانا ؟ شنو يشيط ليا لا خاصني نزيدو لشي كريدي خاصو يعطيني خاصو يبني معايا الدار ؟” و شحال من أم غير كاتخدم بنتها كاتبغي تحقق گاع داكشي لي كانت محرومة منو على ظهرها. شي كايبغي يدكو فشي ! شي كايطمع فشي ! هادشي كايخلي العلاقات ماتبناش على الاحترام و الحب بل تبنى على المصلحة المادية و الابتزاز العاطفي و ماعمر العلاقات لي كاتبنى بهاد الطريقة ماكايكون فيها الربح ! | بزاف ديال العائلات المزلوطة كاتلقاها غير كاينجح شي واحد فيها كايصوفي راسو ! خاصهم كلهم يلصقو فيه ! و ماشي غير كايلصقو فيه و صافي و لكن كايصحابهم راه مفروض عليه يعاونهم ! و حيت هوا دار لاباس يديرو معاه تاهوما لاباس! |
كشفت الجامعة الملكية المغربية لكرة القدم عن إصابة لاعبين إثنين في صفوف المنتخب الوطني المحلي بفيروس كورونا المستجد. وأوضحت الجامعة، في بلاغ لها، أن المسحة الطبية للفحص عن فيروس كورونا المستجد التي خضعت لها بعثة المنتخب الوطني للاعبين المحليين، والتي كانت متواجدة بعاصمة دولة النيجر نيامي، كشفت عن إصابة لاعبين ،ويتعلق الأمر بكل من أيوب القاسمي وإسماعيل خافي. | جوج لاعبين فالمنتخب الوطني المحلي تقاصو بـ”كورونا” |
الممثلة البريطانية إيما واتسون كملات 30 عام، وقالت أنها توصلات ببزاف ديال الرسائل لي دارو ليها ضغط في حياتها شخصية، خصوصا أن بزاف رسلو ليها أنها في هاد سن خاص تكون مزوجة ووالدة. وقالت واتسون في تصريح لمجلة فوگ البريطانية، ان الرسائل ديال الزواج كدير ليها القلق، وأكدات انها فرحانة هاكة، وانها شريكة راسها وممحتاجاش شريك فحياتها. وأشارت نجمة سلسلة أفلام هاري بوتر، أن هاد الفترة كانت صعيبة، ولكن كلشي داز، ودابا هي بيخير. | ايما واتسون بطلة هاري بوتر: بزاف كيقولو لي خاصني نكون مزوجة ووالدة حيت كملت 30 عام.. ولكن أنا فرحانة لأنني ديال راسي – فيديو |
عكس ما كان متوقعا عن كون المجلسي الوزاري والحكومي سينعقاد بمدينة تطوان حيث يتواجد هناك الملك محمد السادس، علمت “كود”، من مصادر مطلعة، أن المجلس الوزاري الذي سيترأس الملك محمد السادس، بداية الأسبوع المقبل، بالعاصمة الرباط. وكانت الأمانة العامة للحكومة قد أعلنت عن انعقاد مجلس حكومي، يترأسه رئيس الحكومة سعد الدين العثماني، ويتضمن جدوال أعماله، نقطة وحيدة، وهي المصادقة على مشروع قانون رقم (44.18) المتعلق بالخدمة العسكرية. | ها فين غادي يدوز المجلس الوزاري والمجلس الحكومي |
الصراحة كنت كنتوقع كي العادة أن جوج حوانت غادي يكونوا سادين وواحد حال، هادي هي عادة المغاربة مع الإضرابات، وحتى الى كان شي إضراب ناجح فكتلقاه تقريبا بحال الى صحة، بحال لي كيديرو موالين الطاكسيات ملي كيديرو إضراب وكيبقاو يبراكيو الطاكسيات لي خدامين، وكي دارو موالين الكاميوات، ولكن موالين لحوانت بدلو هاد المفهوم، لدرجة نص يطرو حليب كان خاص نمشي عليه حتى لكارفور، وواحد السوق حدا الدار سد كامل بموالين الدجاج وموالين الزيتون والكزارة والعطارة والمحلابات، فقط موالين الكرارس ديال الخضرا هوما لي كانوا خدامين، إضراب ناجح، والعجيب أنه بلا حتى شي تعبئة واضحة ديال شي تنظيم، غير بالكروبات ديال واتساب والفايسبوك صبح بنادم واقف وقفة رجل واحد ضد الحكومة. هادشي شفناه فالمقاطعة واخا إتضح أنها كانت ممولة ومدعومة من طرف شي وحدين حسب واحد مكتب الدراسات فشي قنت، ولكن الإمتداد ديالها والصدى لقا إنتشار فالفايسبوك ومجموعات الواتساب، وطبعا الدولة مكايناش تنظيميا فواتساب ومعندها حضور فيه وماعارفاش آش كيطرى فيه “ربما”، وهنا منين ولينا كنشوفو إحتجاجات الجديدة كتبلور وكتقاد وتخرج للواقع وكتضر الحكومة وكتوقف قدامها عاجزة، لأنه ماعندها قادة معامن غادا تهدر أو تبيع وتشري معندها تنظيمات مؤطرة، داكشي عفوي بنادم تقهر وصافي ووللى كيدير أشكال نضالية بلا مايحتاج تأطير منظم. واحد الفيديو كاين فالفايس ديال الحسن التاني كيهدر فيه على أغنياء المغرب وكيفاش أنهم ناس غير معطائين ومكرهوش كولشي فابور ومكيخلصوش الضريبة، وكنظن أن هاد الوضع السلوكي متغيرش بزاف، لذا راه من الظلم أن واحد عايش محبوس فالحانوت مغامر بحياتو فشي أحياء وداير عليه الكرياج كي الحبس وبلا تغطية صحية والا تقاعد ولا أي حاجة، يزيد يتقيد بقوانين في حين أن مول الفلوس كيتحايل عليها أو مكتفرضش عليه كاع وكيستافد من تسهيلات ضريبية من لفوق، وفي حين أن عمليات النهب فرزق الدولة والمشاريع المتأخرة في كل قنت فالبلاد هي السمة الأساسية حاليا، وفاللخر الدرويش هو لي خاص يخلص هادشي بالضرائب. | مول لحانوت بلا تأطير تنظيمي ولا زعيم يهدر بسميتو بين أنه قادر يتوحد ويحتج بطريقة حضارية ويفرض أمر الواقع على الدولة غير بالكروبات ديال واتساب ومجموعات الفايسبوك |
مستقبل لمغاربة مع هاد الجايحة فيديهم لحد الان. فيد كل واحد منهم. تصرفات كل مغربي مغربي تقدر تنقد ماشي غير العائلة بل البلاد كلها. مع العيد لكبير كثار يبغيو يسافرو. هاد التنقل يقدر يكون كارثي لينا كلنا. اللي فبلاصة يبقى فيها حتى دوز راه موجة جديدة من هاد المرض ضربات الصبليون. هاد الدولة اللي كانت تقريبا غبر منها “كورونا فيروس” وصلات البارح لاكثر من 900 حالة وماتو فيها شي 3. السلطات الصحية كتهدر على موجة جديدة. غاديين يديرو اجراءات اكثر صرامة باش يحيمو بلادهم. فالجارة الشمالية لاسبانيا اليوم كيدرسو امكانية اغلاق الحدود. فرانسا خايفة وممكن يزيدو اجراءات صارمة جديدة. هاد الشي جا مع ارتفاع عدد المصابين بالفيروس ل15 مليون فالعالم. فيروس قتل لحد الان كثر من 600 الف شخص. من البلايص اللي دار فيهم هاد الفيروس حالة هي امريكا اللاتينية. عدد الاصابات فهاد الدول فات 4 مليون حالة، غير لبرازيل بوحدها وفنهار واحد سجلات اكثر من 67 الف حالة ومات فنفس النهار 1284. فالبيرو الوضعية اكثر كارثية. بلاد صغيورة وعدد الوفيات فات 10 الاف. هاد البلاد تقريبا نهار كولو. ما بقاوش بلايص فالصبيطارات وولاو كيديرو الاوكسجين لحالات خطيرة فطونوبيلاتهم ولا يجيبو گياطن ديالهم. وضعية صعيبة بزاف. ثمن البوطا ديال الاوكسجين انتاقل من 65 اورو لاكثر من 200 اورو. الناس كتجيب بوطات ديالها للصبيطارات باش تعالج الحالات اللي خاصها الاوكسجين. اللي ما عندوش خاصو يتسنى ايلى مات شي حد. الموت كثيرة فهاد البلاد. كلشي كيخلع | وا لمغاربة ردو البال وما تسافروش فالعيد راه كلشي يقدر يتسد.. اسبانيا فاتت 900 حالة يوميا وفرانسا تقدر تسد حدودها اليوم وامريكا اللاتينية طيحاتها الجايحة – شوفو التصاور والفيديو |
تايواني استافد من واحد الثغرة قانونية في قانون بلادو باش ياخذ كونجي ويتخلص عليه من الفوق وهو الأمر الناذر فهاد الدولة الأسيوية. السيد، اللي خدام في بنكا، طلق مراتو ملي سالا ليه الكونجي ورجعها سيمانة من عبد.. وطلقها في شهر واحد 3 دالمرات باش يشد الكونجي عاوتاني. ملي عاقو به ف خدمتو دارو معاه اللازم ودابا خاصو يخلص خطية كبيرة على القوالب اللي دار. | عيق بالقوالب و فاللخر تصيد. راجل طلق مراتو 3 دالمرات ف شهر واحد |
علنات وزارة الصحة فالموقع الرسمي ديالها على تسجيل 72 إصابة جديدة بفيروس كورونا المستجد هذ الصباح، باش يولي العدد الإجمالي ديال المصابين هو 1617. وتسجلو كذلك وفيات جديدة هذ الصباح، واللي هوما 2 وفيات، باش يبلغ العدد الإجمالي 113 لوفاة، فالوقت اللي تشافاو 7 جداد، وبلغ عدد اللي تشافاو فالطوطال 153. ولحد الساعة، تم استبعاد 6856 حالة من الإصابة بالفيروس، بعد نتائج مخبرية سلبية. وهذا التوزيع حسب الجهات: | بقاو فديوركوم وديرو كمايمكم. تسجيل 72 حالة جديدة.. وصلنا لـ1617 مصاب بكورونا.. و 113 ماتو و153 تشافاو |
فكل عام كاين ناس كيديرو البوز في العالم الافتراضي، وكيشدو الطوندونس المغربي. كاين منهم لي عندو النفس طويل، وكيبقى جاري العشرة، وكاين لي كيموت ليه الحوت ديك الساعة، كيتشهر شوية وكيرجع من بعد للحياة العادية ديالو. اليوم گود جمعات 5 ديال سميات لي ماركاو سنة 2018، والسؤال هو واش غادي يبقاو العام جاي؟ الجواب عندكم. ساري كول.. مولات “هااااا هوا” سارة لي معروفة بساري كول، بنت تطوان عايشة في اسبانيا، وتشهرات بتخسار الهضرة والحماقات ديالها قبال الكاميرا فالايفات اللي كادير. سارة كدير فيديوهات كيوصلو لمليون مشاهدة فسيمانة، وكتهدر فكولشي! التعليم والطب والجنس والدعارة، واي موضوع… ماكين غير شرح ملح. وملي تشهرات شوية دارت أغنية “ها هوااا”، وكاملة فيها “نتا نتا القواد لي سمحتي فيا. نتا نتا القواد غادي تندم عليا”، وهي بقات هاد الأغنية فالطوندوس ديال المغرب لأسابيع طويلة. سينا.. مخلوقة من الفضاء المراكشية غبرات شي عامين، ورجعات بقوة في 2018، ماكينش شي موضوع يكون منوضها في المغرب ومتدويش عليه. من الطبخ حتال السياسة ونت غادي. سينا لي كانت دخلات لمهرجان مراكش ديال سينما بموطور طالقاها مزيان، واخترت تبقا تهدر على الكائنات الفضائية باعتبارها هي وحدة منهم. أكثر فيديو دار بوم في الانترنت هاد العام هو اللي بغات دير فيه تأمين على ترمتها وطالبات بتدخل العثماني شخصيا، حيت ترمتها حسن من ديال جنيفر لوبيز وكيم كاردشيان. ندى حاسي.. كيم كاردشيان الخميسات على ذكر سينا وترمتها حسن من ديال كيم كاردشيان، مايمكنش مندويوش على ندى حاسي، كيم كاردشيان الخميسات. هاد العام تعرفنا عليها بصفتها مغنية، وخرجات في حوارات صحافية لكن عوراتها ملي قالت أنه ميشرفهاش يشبهوها بكيم حيت هي مسلمة، هادشي جر عليها موجة ديال سخرية. غير هو هاد الشهر وقبل ما تخرج 2018 ضاربات مع باسو ووصفاتو بكلمات عنصرية، الشي لي خلاها تحيد انستگرام لي كان فيه مليون متابع ودير واحد جديد “محترم” على حساب تفسيرها لهاد الكلمة طبعا، ودارت الحجاب. يونس بولماني.. “حتى لقيت لي تبغيني” بنادم نعس واحد الليلة وفاق لقى كلشي كيغني “حتى لقيت لي تبغيني عاد جاية تسولي فيا”، المغرب طلع كلو حنين ومحن من جهة الحب، وناض كولشي كيقلب على المغني لي صدق هو يونس البولماني. ولد زاكورة كان معرس مع ولاد دوارهم، ناض شي واحد خرج الفيديو وهو ينتشر بحال العافية. ولكن دار البوز شوية وهو يغبر… استهلكوه بزاف. ياسر.. فرتوتة يا حوتة آخر ما غنات أم كلثوم هو “زوين زوين والله للا بوكوص، أفرتوتة يا حوتة”، دري مالقا ميدار شد تلفون طلا كريم لوجهو وبدا كيغني مع التلفون. واحد من صحاب الكازاوي لي كيقرا المسرح سرب الفيديو، وولا هو حديث مواقع التواصل الاجتماعي، دار ضجة حتى هو شي 15 ليوم. | 5 ديال السميات دارو البوز في 2018.. واش غادي تبقاو عاقلين عليهم في 2019؟ |
علمت “كود” من مصدر مطلع أن عبد الاله بنكيران، رئيس الحكومة السابق، وزعيم العدالة والتنمية، استقبل صباح اليوم الأربعاء، سفير دولة باكستان، حميد أصغر خان. وحسب مصدر “كود” فإن سفير دولة باكستان هو لي طلب اللقاء واستجبو لو بنكيران. اللقاء دام ساعة ونصف تقريبا.
سفراء ودبلوماسيين ومسؤولي أحزاب ونقابيين وحقوقيين من كل الأطياف، باقي كيزورو بنكيران، واخا مبقاش رئيس الحكومة. طبعا هادشي موحال يديروه مع العثماني ولا شي قيادي آخر فالبيجيدي. | خان سفير باكستان فبيت بنكيران.. مصدر لـ”كود”: السفير طلب اللقاء وها شحال دوزو فيه |
علمت “كود”، أن غرفة الجنايات الاستئنافية محكمة الاستئناف بمدينة ورزازات حكمات مؤخرا على عون سلطة برتبة 10 سنين ديال الحبس بعد مؤخذاته من أجل جناية “ترك طفل عاجز في مكان خال من الناس نتج عنه موته وتغيير مكان وقوع الجريمة”. وادانت المحكمة ذاتها، صاحبة المقدم اللي صدقات متزوجة ب 12 عام ديال الحبس من أجل نفس التهمة اضافة الى جنحة “محاولة الإجهاض والخيانة الزوجية”. كما قضت المحكمة بأداء المتهمَين “تعويض مدني قدره 3 ملايين سنتيم لفائدة زوج المتهمة بصفته المُطالب بالحق المدني”. المتهمين خلال الاستماع ليهم، اعترفو بالمنسوب ليهم وكيفاش المتهمة حملات وحاولت اجهاض الجنين بوصفات عشبية ومن بعد ولدات في منطقة معزولة ودارت الرضيع في ميكة ورجعات لدارها ومشا المقدم من بعد يحاول تغيير معالم الجريمة ديالهم. | ورزازات.. الحكم على مقدم و صاحبتو بـ10 و 12 عام ديال الحبس بسباب رضيع لاحوه فالزنقة وخلاوه يموت بالبرد |
على خلاف ما تم تداوله اعلاميا، ذكرت مصادر مطلعة ان عملية السطو على مبلغ 80 سنتيم بإحدى الوكالات التابعة للبنك الشعبي بالمحمدية ما تزال فيها الابحاث جارية للقبض على الشخص الثاني الذي لاذ بالفرار . مصادر “كود” قالت أن 2 أشخاص واحد هاز مطرقة والثاني هاز الجنوي من الحجم الكبير، ماداروش أقنعة عكس ما سبق الكشف عنه، دخلوا اعتدوا على حارس أمن الخاص واعتدوا على نائب مدير الوكالة وهددو موظفة ودارو محاولة تكبيل رئيس الصندوق لي هو في نفس الوقت نائب المدير، لي غيجعل الأمر يتغير هو دخول موظف اخر داكشي ليخلا الشفارة يهربو ب80 مليون سنتيم بالضبط وليس كما تقال سابقا. المصادر ذاتها أكدت أن الموظفين دالبنكة لي كانو ب 3 خلافا لما تم ترويجه ببعض وسائل الإعلام تواصلوا مع الدرك الملكي والمسؤولين ديالهوم على المستوى المركزي ، وبفضل التفاعل السريع للجوندارم، بحيث جاو بعد 10 دقايق وحاصرو كاع المنطقة قبل ميوصلو للوكالة. عناصر من الدرك تبعو الشفارة وطوقو منطقة لي بين الطريق السيار عين حرودة ومركز تجاري معروف على امتداد 2 كيلومتر، وحدين جاو حدا لاجونس المسروقة هادشي ليخلاهوم يشدو واحد من الشفارة لي كان عندو الفلوس. وبفضل شجاعة واحد من أفراد الجوندارم اللي استعمل سيارتو الخاصة وهادي هي تمعلميت بحيث ركزوا على لي هاز الفلوس ماشي لي ما كان عندو والو . الدركي تلقى ضربتين على مستوى الكف حيت الشفار كان هاز سلاح أبيض وتسبب ليه فجرح غائر، وبحسب مصدر طبي فصبيطار مولاي عبد الله استقبل 2 أشخاص على إثر هاد العملية، اللص وواحد من أفراد الدرك الملكي لي غادروا فنفس النهار . البنك الشعبي رجعات فلوسها بفضل التعامل الدقيق للمسؤولين ديالها مع الأجهزة الأمنية وهادشي نادرا مكيوقع لان اغلب حالات سرقة البنكة متترجعش فلوسها بحيث يوم السبتصباحا المدير ديال الفرع الاقليمي بالمحمدية وقف حتا رجع فلوس بانكتو في أقل من 12 ساعة وهاد العملية ديال ارجاع الأموال المسروقة كانت بحضور أزيد من 10 عناصر من افراد الدرك الملكي و باستعمال سيارة مصفحة، والافضل ان العمل في الوكالة استانف يوم الاثنين بحال موقع والو. | ها القصة الكاملة لاعتقال سارق 80 مليون بالمحمدية والجندارم رجعو الفلوس فظرف ساعات |
كشف فوزي لقجع، مدير الميزانية بوزارة الاقتصاد والمالية عضو لجنة اليقظة اللي دارت لمواجهة “كورونا فيروس”٬ في تصريح صحافي عن معطيات بخصوص دعم الاسر الفقيرة. لقجع سماهم العاملين في القطاع غير المهيكل. هادو غاديين يتوصلو باعانات سيتوصلون بإعانات مالية من ابريل الجاي ولمدة 3 اشهر. وأوضح لقجع أن “لجنة اليقظة قامت خلال هذا الأسبوع، بإيجاد حلول للعاملين في القطاع غير المهيكل، حيث يجب على رب الأسرة الذي يستفيد من خدمة راميد إرسال رقم بطاقة راميد الخاصة به عن طريق رسالة قصيرة من هاتفه المحمول إلى الرقم التالي 1212.” وقال لقجع إنه “تم الاعلان اليوم عن إجراء مهم مرتبط بالطبقة العاملة في القطاع غير المهيكل، حيث أنه ابتداءا من يوم الاثنين 30 مارس، سيكون بإمكان أرباب الأسرة الذي يحملون بطاقة راميد ممتدة لحدود نهاية 2019، يرسلو للرقم 1212، رقم بطاقة الراميد ديالهم”. وستحدد هذه المساعدة المالية على النحو التالي:
أولا: 800 درهم للأسرة المكونة من فردين أو أقل.
ثانيا: 1000 درهم الاسرة المكونة من ثلاث إلى أربع أفراد.
ثالثا: 1200 درهم للأسرة التي يتعدى عدد أفرادها أربعة أشخاص.
وبالنسبة للأسر التي لا تستفيد من خدمة راميد والتي تعمل في القطاع غير المهيكل والتي توقفت عن العمل بسبب الحجر الصحي، سيتم منحها نفس المبالغ المذكورة سابقا. وغادية تكون بلات فورم الكترونيك كيف نشرات “كود” الصباح لهاد الغرض. دابا وفق مصدر ل”كود” فان المبلغ اللي غادي يتخصص لهادو هو 12 مليار درهم. دابا فالمغرب كاين 12 مليون مغربي عندو الراميد يعني ان عدد الاسر اللي غادية تستافد غادية تكون فحدود 4 مليون اسرة. ممكن تكون زايدة ب200 الف اسرة كيف كان اشار فوقت سابق وزير الاقتصاد والمالية. هاد 12 مليار درهم تكفي 4 مليون اسرة ل3 اشهر وغادي يشيط الخير. حقاش درنا حساب كلشي ياخد الفين دهم وهاد الشي البلاغ قال كاين ما بين 800 درهم و1000 درهم و1200 درهم. هاداك هو اللي غاديين يخصصوه اللي ما عندهمش الراميد واللي قال فوزي لقجع غاديين يعلنو عليهم الجمعة الجاية. دابا كيفاش غادي يخدم هاد الشي؟
ساهل بحال الرشارج. باش كتطلب شي حد يرسل ليك روشارج. كل واحد عندو راميد غادي يرسل اسمو ورقم البطاقة ل1212 وهادي يتوصل بكود خاص بيه. هاد الكود غادي يشدو يمشي يتقضى بيه. بحال كيف كدير فالتلفون. تمشي عند الگزار اللي حتى هو عندو تلفون٬ كتطلب كيلو لحم كيدير 80 درهم كتحيد ليك من لحساب ودوز عند مول الحانوت تاخد بوطة والدقيق والسكر واتاي وامور اخرى غادي تطلع عليه ب400 درهم كتحيد ليك. هنا ما كاينش الغش. كلها وبطاقتو واللي مشى دا كود غيرو ديك الساعة يعيقو بيه ويوقفوها ليه مباشرة. مول الحانوت والخضرة واللحم…. ما يمكنش ليه يغش فالثمن. كلشي فالبلاطافور بثمن معروف. الدقيق بثمتو اللحم بثمنو الخضرة بثمنها. | تفاصيل حصرية على دعم الفقرا بالروشارج. ها شحال لفلوس غادية تخصص وها شحال من واحد غادي يستافد |
وجه البرلماني بمجموعة اليسار الموحد بالبرلمان الأوروبي، ميكَيل اوربان كريسبو، سؤالا للممثلة العليا للسياسات الخارجية والأمن بالإتحاد الأوروبي فيديريكا موكَوريني ومفوضية الإتحاد الأوروبي على خلفية الأحداث التي شهدتها مدينة العيون يوم الجمعة الموافق لتاريخ التاسع عشر من يوليوز الماضي. وتساءل البرلماني الإسباني عن إمكانية طلب شرح مفصل من السلطات المغربية حول الأحداث وما وصفه بانتهاكات حقوق الإنسان في الصحراء، وكذا عن الدعم المقدم من الإتحاد الاوروبي لبعثة “المينورسو” في الصحراء لثبيت مبادئ القانون الدولي وحقوق الإنسان في الصحراء، مستفهما عن إمكانية تعليق الاتفاقات التجارية مع المملكة المغربية بسبب الأحداث. واعتبر النائب البرلماني احداث يوم الجمعة بالعيون تهديدًا خطيرًا لعملية السلام التي تقودها الأمم المتحدة وللسلام والاستقرار في المنطقة بشكل عام. | أحداث الجمعة الكحلة فالعيون وصلات للبرلمان الأوروبي |
بعد إلحاح بعض النواب البرلمانيين على مطلب إعادة فتح المساجد بالمملكة مع اتخاذ الإجراءات اللازمة من قبيل التباعد داخل المساجد وتعقيم أماكن مخصصة للصلاة، قال أحمد الوفيق وزير الاوقاف والشؤون الاسلامية :”لا يمكن تصور نديرو للمصلين مقياس الحرارة في كل مسجد”. وأوضح التوفيق، خلال جوابه على أسئلة أعضاء لجنة الخارجية بمجلس النواب، :”ناس لي كيسجدو فالجامع كيتبدلو من العصر للظهر للمغرب والى جيتي سولتي الأطباء غايقولو ليك كلام”، مضيفا :”باش نديرو تعقيم صعبة خصوصا عندنا 52 ألف مسجد واخا نديرو التباعد”. واستعبد المسؤول الحكومي فتح أبواب المساجد في هذه الظرفية. وأكد الوزير أن العودة إلى المساجد بيد قرار وزارة الصحة وليس قرار وزارة الأوقاف. ويتوفر المغرب، حسب الوزير، على أزيد من 52 ألف مسجدا، و1500 زاوية و5000 ضريح، و300 مؤسسة للتعليم العتيق، و14 ألف من الكتاتيب القرآنية وأزيد من 7 ألف من تجمعات محاربة الأمية بالمساجد. | وزير الأوقاف: فتح الجوامع بيد وزارة الصحة.. وتعقيم 52 ألف مسجد عملية صعبة واخا نديرو التباعد |
البارح المغني عادل إيشبي لي كان مع مجموعة “the 5” وتشهرو في برنامج “اكس فاكتر” دار أول أغنية في مشوارو solo. المثير أن عادل بان بنفس اللوك ديال سعد لمجرد، فوطوطوكوبي ديالو محطوط. المخرج أمير رواني دار ليه نفس الإخراج ديال أغنية “لمعلم”، الكليب فيه بزاف ديال الألوان والدريات والطوموبيلات والشجر والصحرا. والتبرگيگة لي جابت “كود” أن مدير أعمال عادل الجديد بعدما فرتكها مع الكروب لي فيه المغنيين من لبنان ومصر والجزائر، هو رضا البرادي لي كان مدير أعمال سعد لمجرد قبل ما يتفارقو ملي تشد في القضية اللولة ديال الاغتصاب. الأغنية سميتها “سمعي” والكليب تصور في نواحي مراكش، والتورناج استغرق سيمانة تقريبا والانتاج ديال شركة sony. | عادل إيشبي باغي يشد بلاصة سعد لمجرد.. دار أغنية بنفس الستيل والألوان والدريات -فيديو |
مول الملح فرح اليوم بزاف بزيارة الصديق ديالو، المغربي كريم خربوش، المعروف بفرانش مونتانا في ميريكان. نصرت التركي الشهير برشة الملح بقى سهران هو ومونتانا تال الفجر، وملي شبعات الكرش قالت الراس غني وهوما يقلبوها شطيح. وعلى عكس كريم، نصرن نشر بزاف ديال التصاور وقال بأنه فرحان بزاف حيت جا عندو خوه المغربي. الناس لي مكيعرفوش كريم خربوش، هو ولد المدينة القديمة في كازا، مشا لميريكان صغير، وعاش الميزرية ودابة هو واحد من أغنى الأغنياء، وكان مصاحب مع خت كيم كاردشيان، قبل ما يقلبوها صباط ويتخاصمو وكل واحد شد طريقو. | ملي كتشبع الكرش كتقول الراس غني.. مول الملحة ناشط مع المغربي مونتانا (صور) |
كشف مسؤول بوزارة الصحة وعضو اللجنة الوطنية للقيادة التي تم إحداثها منذ الإعلان عن ظهور فيروس “كورونا” بالمغرب، في اتصال مع “كود”، أن “اللجنة توقعت أن تنخفض عدد الإصابات المسجلة يوميا طيلة هذا الأسبوع إلى 15 حالة أو 20 حالة على أبعد تقدير”. وأضاف المسؤول الذي فضل عدم ذكر اسمه، لـ”كود” :”كنا كنتوقعو يكون الانخفاض بهاد الوتير لكن للآسف الذي وقع هو أن عدد الإصابات واخا انخفض شويا لكن باقي خاص احترام الاجراءات الاحترازية والتباعد الاجتماعي”. وحسب ذات المسؤول، فإن البؤر ظهرت كثيرا خلال الأيام الأخيرة في كل من مدينة طنجة ومدينة الدار البيضاء. وقال وزير الصحة، خلال لقاء لجنة القطاعات الاجتماعية يوم الخميس 28 ماي الجاري بمجلس النواب، أن الإجراءات الاحترازية التي قام بها المغرب مكنته من تجنب الأسوأ حيث تفادينا 9000 وفاة بسبب فيروس كورونا”. يشار إلى أن وزارة الصحة أعلنت مساء يوم الجمعة، تسجيل 71 حالة إصابة مؤكدة جديدة بفيروس كورونا المستجد خلال الـ24 ساعة الماضية، ليرتفع العدد الإجمالي للمصابين بالفيروس في المغرب إلى 7714 حالة. وأفادت الوزارة عدم تسجيل أية حالة وفاة، ليستقر عدد الوفيات عند 202 حالة إلى حدود السادسة مساء، فيما تم تسجيل 76 حالة شفاء إضافية ليرتفع العدد الإجمالي للحالات التي تماثلت للشفاء إلى 5271 حالة. | مسؤول بوزارة الصحة لـ”كود”: توقعنا انخفاض عدد الإصابات إلى 15 حالة في اليوم.. ولكن هادشي ماوقعش للأسف |
علمت “كود”، أن فرقة محاربة المخدرات التابعة للشرطة القضائية بولاية أمن سطات أطاحت اليوم الاثنين بعون سلطة يعمل بملحقة إدارية بالمدينة متلبسا بحيازة اقراص مهلوسة على متن سيارة خاصة. وجرى اعتقال المتهم، بناءا على تعليمات النيابة العامة، بعد نصب كمين أمني وربط الاتصال به من طرف شرطي قدم نفسه كزبون، واتفق معه على موعد لشراء البضاعة، ليتم ضبطه وتقديمه في حالة اعتقال. | القرقوبي دارها بمقدم.. قلب الحرفة باش يدير لاباس وها كيفاش طيحوه البوليس |
الممثلة العالمية بريانكا شوبرا تعصبات من تلوث الهواء في دلهي خلال تصوير البارح الثلاثاء مشاهد فيلمها الأخير ” The White Tiger”. بريانكا حطات تصويرة دايرة ماسك طبي على وجهها في انستكرام وكتبات: “هادي أيام التصوير لعملي The White Tiger، لكن معرفتش ومكنتخيلش كيفاش غادي نكمل التورناج بسبب الظروف الصعبة لي كتعانيها البلاد بسبب التلوث”. وطلبات بريانكا، الهندية لي مشهورة عالميا الانتباه والحماية من التلوث البيئي، وتمنات حماية الناس المشردة من هاد المشكلة، وطلبات من الجميع يديرو الماسكات باش ميتضرروش. بريانكا ماشي هي النجمة الوحيدة من بوليوود لي عبرات عن أسفها من مشكلة التلوث البيئي في دلهي، قبل منها قام النجم أرجون رامبال Arjun Rampal بالتعبير عن غضبه وأسفه الشديد لهاد المشكلة البيئية في البلاد. | بريانكا شوبرا قهرها تلوث الهواء فالهند ودارت ماسك على وجهها – تصويرة |
تعرض عشريني في الساعات الأولى من اليوم الخميس، للدغة أفعى خطيرة على مستوى الردف، بمنطقة “إفرا” نواحي طانطان. وأصيب الشاب باللدغة لدى مزاولته لنشاطه المرتبط برعي الأغنام، قبل أن يتمكن من قتل الأفعى، والتوجه بها نحو المستشفى الإقليمي لمدينة طانطان، سعيا لتلقي العلاجات الضرورية وتسهيل عملية إيجاد الترياق الطبي المضاد لنوع سُمها، ليكتشف عدم توفر المشفة على مثل مضاد لسم الثعابين، ويتم إحالته على عجل لمستشفى أكادير لتلقي العلاجات الضرورية. ويعيش مستسفى الحسن الثاني في طانطان على وقع مجموعة من المشاكل، أولها يتعلق بالنقص الحاصل في التجهيزات، ثم الموارد البشرية، ما أفضى لتنظيم إحتجاجات كبيرة تم بموجبها إقالة مديره قبل أشهر. | أفعى كانت غادي تصفيها لراعي غنم فطانطان والسبيطار مافيهش ترياق |
الشرطة الاسبانية، شدات لبارح الاربعاء، خلية ارهابية مكونة من اربعة ارهابيين، وزعيمهم حسب الاسبان، مغربي هارب من المغرب. المحققين قالوا انهم كانوا كيراقبوا الزعيم هادي مدة طويلة، وذلك بعد هربه من المخابرات المغربية اللي كانت غاتشدو فإحدى عمليات الاعتقال، واستقراره في برشلونة. ولكن مع بداية كورونا، هاد المتهم جاتو ازمة مادية الشبء اللي خلاه ينتاقل ويمشي يخدم فالفلاحة، وتما ايتلاقى مع هاد المقاتلين، وابدى نيته تنفيذ اعمال ارهابية، ما حذا بالامن لاعتقاله قبل تنفيذ اي اعمال ارهابية. | الصبليون شدو خلية ارهابية زعيمها مغربي هارب من المخابرات المغربية |
علمت “كود”، أن عناصر الدرك الملكي بسرية 2 مارس بالدارالبيضاء تحقق في تورط شبكة اجرامية في عمليات تزوير وثائق رسمية وبيع شهادات إدارات ومؤسسات عمومية لفائدة الراغبين فيها بمقابل مادي وجاءت أبحاث الضابطة القضائية للدرك الملكي بعد توقيف أحد المتهمين الذي زور شهادات جماعات قروية بضواحي العاصمة الاقتصادية لفائدة سكان دواوير وراغبين في ربط منازلهم بالشبكة الكهربائية للمكتب الوطني للكهرباء. | الجدارمية فكازا كيطاردو شبكة لتزوير شهادات إدارات ومؤسسات عمومية وبيعها تحت الطلب |
بوليس الناظور وأزغنغان، دار لبارح السبت، حملة واسعة على المواطنين اللي كيخالفو الإجراءات الاحترازية ضد كورونا، وخصوصا وضع الكمامات فالأماكن العمومية، حيث تم ايقاف أزيد من 100 شخص في كل من الناظور وأزغنغان لعدم وضعهم كماماتهم الواقية من فيروس كورونا. الموقوفون بحسب مصادر محلية، هزوهم لمختلف الدوائر الأمنية لتحرير محاضر رسمية فحقهم، ووقّع بعضهم “التزامات” بأن يتقيّدوا بوضع الكمامة مستقبلا، كما انه عطاوهوم مهلة باش يخلصو الغرامات اللي دارت ليهم. | ماداروش الكماماة.. ايقاف 100 واحد فالناظور |
تزامنا مع عيد الأب، نشر الفنان عزيز داداس تصويرة جديدة على حسابو في أنستكَرام وكتب عليها “عيد سعيد لكل الآباء أنا ما لقيتش لمن نقولها”. عزيز فقد الأب ديالو قبل سنوات، وكل مرة كيعبر فيها على الاشتياق ديالو ليه، والكلمات لي كتب هاد المرة خلات بزاف ديال المشاهير المغاربة يكتبو كلمات زوينة للأب ديالو. واختار داداس ينشر تصويرة مع الممثلة كليلة بونعيلات، حيت كيعتبرها الابنة الروحية ديالو، بفضل العلاقة الخاصة لي كتربطو بيناتهم، وهادشي كيبان بزاف في الأعمال المشتركة بينهم. | داداس: ما لقيتش لمن نقول عيد أب سعيد -تصويرة |
المغني سعد لمجرد مازال خدام على الأغنية الجديدة ديالو بعنوان “يخليك ليلي”. البارح بالليل حط التيزر ديال الفيديو كليب في انستگرام وأكد أن الخدمة مازال مستمرة باش يخرج النسخة النهائية وأكد أنها مغاديش تكون واجدة اليوم الجمعة وغالبا حتال الويكاند. من التيزر كيبان انه حافظ على نفس الستيل ديالو ونفس اللباس وحتى الشطيح، يعني ماكينش شي جديد. | من مراكش.. سعد لمجرد حط تيزر الأغنية الجديدة ديالو “يخليك ليلي” – فيديو |
يتداول رواد مواقع التواصل الاجتماعي شريط فيديو، وصلت مدته إلى 3 دقائق، تتوفر “كود” على نسخة منه، شرطيتين ينتميان لفرقة السير والجولان بولاية أمن فاس كانتا في مهمة نظامية بالشارع العام، وإحداهن تستوقف سيارة خاصة لأحد المواطنين بالقرب من شارع مولاي الكامل وسط المدينة. المعني بالأمر، حسب الشريط الذي أثار ضجة واسعة على العالم الأزرق، استفسر الشرطية عن سبب توقيفه وهل يتلعق الأمر بمراقبة أم مخالفة، فأجابته قائلة: “عندك مخالفة ديال =قف= ممراكيتيهاش”، قبل أن يرد عليها بالقول: “صافي وكيل الملك غادي يشوف الكاميرا وغادي يحاسبك وغادي نقيد بيك محضر”. مول الفيديو عندو كاميرا داخل السيارة ووثق أنه احترم قانون السير ولم يرتكب أي مخالة كما أكدت الشرطية ودبا الفيديو نوّض قربالة كبيرة والمديرية العامة للأمن الوطني دخلات على الخط ومزال ممعروف شنو غادي تدير. غادي نساينو البحث اللّي كاين دبا. واش بصّح كاين مخالفة او لا او كاين سوء نية وراء تصريح الشريط لا سيما أن بطل الفيديو تعمّد مرتين على توثيق نفسه يستوقف أمام علامة (قف). | بعد البوليسية “البوكوصة”.. فاسي خرج على جُوجْ بوليسات قيدو ليه مخالفة وهمية وها كيفاش وثق الحادث وقولبهوم +فيديو |
أغلب الحالات اللي تسجلو اليوم كانو فجهة كازا، فاس وطنجة، تسجلو فيهم 284، 206 و167 حالة على التوالي. بالنسبة للوفيات كابن ديكالاج تاني بين وزارة الصحة والمديريات، الوزارة تكلمات على 3 وفيات فطنجة وكازا وفاس 2 لكل منهما، لكن المديرية الجهوية هضرات على 5 وفيات، ووفاة وحدة ففاس. وهذو جميع المعطيات المتوفرة والمتعلقة بالوضعية الوبائية فالجهات والأقاليم: على المستوى الوطني: 22213 حالة (826+) – 334 وفاة (7+) – 17125 شفاء (59+) – 4754 حالة نشيطة (760+). على مستوى الجهات والأقاليم: جهة كازا سطات: جات فالمركز اللول ب 5729 حالة (284+) – 51 وفاة – 2322 شفاء – 284 حالة نشيطة. الأقاليم: المحمدية 331، مديونة 167، النواصر 90، بنسليمان 85، سطات 68، برشيد 65، الجديدة 35، سيدي بنور 11. عمالات كازا (1882 إصابة فالمجموع): البرنوصي 628، عين السبع الحي المحمدي 302، آنفا 282، مولاي رشيد 259، عين الشق 120، بن مسيك 100، الحي الحسني 96، الفدا 95. آخر تحديث: الأحد 6 يونيو مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي). جهة طنجة تطوان الحسيمة: جات فالمركز الثاني ب 5058 حالة (167+) – 99 وفاة (5+) – 3566 شفاء – 1226 حالة نشيطة. الأقاليم: طنجة 3760، العرايش 434، تطوان 409، وزان 45، الحسيمة 38، شفشاون 6. آخر تحديث: لبارح الثلاثاء مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي). جهة مراكش آسفي: جات فالمركز الثالث ب3511 حالة (95+) – 69 وفاة – 2956 شفاء (28+) – 486 حالة نشيطة. الأقاليم: مراكش 2207 (85+)، آسفي 739 (2+)، الرحامنة 272 (7+)، الحوز 199، قلعة السراغنة 59، شيشاوة 25، الصويرة 5، اليوسفية 2. آخر تحديث: اليوم الأربعاء مع 18:00. جهة فاس مكناس: جات فالمركز الرابع ب3124 حالة (206+) – 41 وفاة (1+) – 2136 شفاء (13+) – 755 حالة نشيطة. الأقاليم: فاس 2414 (173+)، مكناس 225 (5+)، الحاجب 146 (3+)، صفرو 112 (12+)، مولاي عقوب 78 (1+)، تازة 68 (5+)، تاونات 52 (6+)، إفران 24، بولمان 5 (1+). آخر تحديث: اليوم الأربعاء مع 18:00. جهة الرباط سلا القنيطرة: جات فالمركز الخامس ب2306 حالة (33+) – 12 وفاة – 688 شفاء – 85 حالة نشيطة. الأقاليم: الرباط 305، سلا 245، الصخيرات تمارة 151، القنيطرة 62، الخميسات 22، سيدي سليمان 1، سيدي قاسم 0. آخر تحديث: الخميس 11 يونيو مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي). جهة العيون الساقية الحمرا: جات فالمركز السات بـ837 حالة (5+) – 1 وفاة – 763 شفاء – 65 حالة نشيطة. الأقاليم: العيون 752، طرفاية 73، بوجدور 4، السمارة 0. آخر تحديث: الثلاثاء 21 يوليوز مع 18:00 (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي). جهة درعة تافيلالت: جات فالمركز السابع ب631 حالة (2+) – 5 وفاة – 583 شفاء – 35 حالة نشيطة (8+). الأقاليم: ورززات 512 (1+)، ميدلت 62، تنغير 23، الرشيدية 20 (1+)، زاكَورة 14. آخر تحديث: اليوم الأربعاء مع 18:00. الجهة الشرقية: جات فالمركز الثامن ب 422 حالة (8+) – 8 وفاة – 237 شفاء – 75 حالة نشيطة. الأقاليم: وجدة أنكَاد 117، بركان 55، الناظور 45، جرادة 28، الدريوش10، تاوريرت 9، كَرسيف 8، فكَيكَ 1. آخر تحديث: الجمعة مع 18:00 (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي). جهة بني ملال خنيفرة: جات فالمركز التاسع ب 223 حالة (15+) – 9 وفاة – 170 شفاء – 44 حالات نشيطة. الأقاليم: آزيلال 53، الفقي بنصالح 45، بني ملال 44 (6+) خنيفرة 49 (9+)، خريبكَة 32. آخر تحديث: اليوم الأربعاء مع 18:00. جهة كَلميم واد نون: جات فالمركز العاشر ب 161 حالة – 3 وفاة – 152 شفاء – 6 حالات نشيطة. الأقاليم: طانطان 81 – كَلميم 59 – سيدي إفني 19 – آسا الزاكَ 2. آخر تحديث: الاثنين مع 18:00. (باستثناء مجموع الإصابات فالجهة المحسوب من النسبة المئوية اللي عطات الوزارة اليوم، وهو عدد تقريبي). جهة سوس ماسة: جات فالمركز حضاش ب 126 حالة (1+) – 8 وفاة – 96 شفاء – 21 حالة نشيطة. الأقاليم: أكادير إداوتاوتنان 55 (2+)، إنزكَان آيت ملول 51، اشتوكة آيت باها 13، طاطا 4، تارودانت 3، وتيزنيت 0. آخر تحديث: اليوم الأربعاء مع 17:00. جهة الداخلة واد الذهب: جات فالمركز اللخر ب79 حالات (10+) – 0 وفاة – 32 شفاء – 47 حالة نشيطة. الأقاليم: واد الذهب 79 (10+)، أوسرد 0. آخر تحديث: اليوم الأربعاء مع 18:00. | حصيلة كورونا فالأقاليم: كازا سجلات أعلى نسبة دالإصابات.. وطنجة ماتو فيها 5 |
علمت “كود”، أن الغرفة الجنحية التلبسية بالمحكمة الابتدائية بالرباط أدانت، مؤخرا، متهمة بالنصب، بـ 8 أشهر حبسا، وبغرامة مالية نافذة، بعد متابعتها بالمنسوب إليها من طرف النيابة العامة. وجرى اعتقال المتهمة، التي تعمل منظمة حفلات، حسب مصادر “كود”، من طرف الفرقة الجنائية الولائية، إثر شكايات الضحايا، الذين أكدوا تسليم المتهمة مبالغ مالية فاقت 50 مليون سنتيم، من أجل حصولهم على مأذونيات نقل. المتهمة دارت راسها كتعرف مسؤولين في القصر ووزارة الداخلية وقلباتها النصب وبقات حتا جابت الربحة. | تريتورة قلباتها سمسارة گريمات باسم مسؤولين فالقصر والداخلية وبقات تاجابت الربحة |
علمت “كود” ان صلاح الدين مزوار رئيس الباطرونا عندو ندوة صحافية غدا الجمعة باش “يوضح فيها كلشي” هاد اللي كيجدوه ليه اخيرا والاتهامات اللي كيوجهوها ليه. مزوار فهاد البيعة والشرية مظلوم. ايلى كان سبق وقودها باش كان رئيس التجمع الوطني للاحرار فمواقف وباش كان وزير الخارجية والتعاون فهاد القصف اللي كيتعرض ليه هاد ليام مظلوم فيه. مزوار كيخلص تريكة اللي جا فبلاصتها مريم بنصالح. ناسها ما بغاوش يتحركو ودارو ليه حروب كبيرة وهاد الشي اللي كيخرج فالصحافة وجه من هاد الحرب. كاين نقطة اخرى كيتحملها هو وكتعلق بالناس اللي دايرين بيه. خطأ كبير دارو باش بدلات الباطرونا نائبة رئيس مجلس المستشارين واللي خداها حميد الصويري فبلاصة نايلة التازي وما بدلش رئيس الفريق اللي باقي عبد الاله حيفظي. واحد من تلامذة وزير الداخلية الراحل ادريس البصري. هاد السيد اللي مستواه ضعيف دار ليه مشاكل فقضية قانون المالية. الباطرونا= اي مزوار= كانت عطات لاحمد رحو عضو الباطرونا يتكلف بالتنسيق مع بنشعبون وزير المالية والاقتصاد. السيد كان خدام مزيان ووجد امور كثيرة للدفاع عن الباطرونا واكتاشف ان رئيس الفريق حيفظي دار امور ضد هاداك الشي اللي دافع عليه رحو. السيد وفق مصدر “كود” تسوخر للاور ودار بناقص. عندو مزوار حتى هاداك اللي مكلف بالتواصل عمر العلوي خفيف من زرقو. ولكن مزوار خاصو يهدر ويحيح. كيفاش جابوه مالين لفلوس ورجعوه مسخرة كيضربو فيه. كيتناقدوه. بمناسبة بلا مناسبة. وفين لعلج وصحابو اللي دافعو عليه وساندوه. علاش تخلاو عليه اليوم | فهادي مزوار مظلوم. رئيس الباطرونا لصقو فيه كلشي والسيد فهاد الفيلم يخلص تريكة بنصالح وفضايح حيفظي تريكة البصري |
اليسار الكتالوني لي كيدعم الطرح الانفصالي بقوة هاجم فيليبي السادس ملك اسبانيا، الذي يرغب في زيارة خيرونا المنتمية للمنطقة الكتالانية. حزب اليسار الراديكالي طالب السلطات بمنطقة كتالونيا بإعلان فيليبي وجميع أفراد العائلة المالكة كأشخاص غير مرغوب في زيارتهم، وذلك ردا على إعلان فيليبي السادس زيارته لمنطقة خيرونا. تحالف “سي بور تودوس”، نعم من أجل الجميع، هو الاخر قال أن أسباب إعلان فيليبي السادس كشخص غير مرغوب فيه هو تصريحاته وموقفه من قرار الانفصال. | يسار كتالونيا كيطالب سلطات المنطقة بإعلان ملك البلاد شخص غير مرغوب فيه |
قرر مجلس إدارة جمعية معرض “أليوتيس”، تأجيل المغرض اللي كان مقرر عقدو في فبراير 2021 حتى لفبراير 2022 في أكادير. وكشف المجلس، فبلاغ ليه توصلات بيه “كود”، بعد اجتماعو عن طريق تقنية الفيديو لبارح الأربعاء فالموضوع، أن هذ القرار جا فإطار الالتزام بإجراءات السلامة الصحية المنصوص عليها لاحتواء وباء كوفيد -19. | كورونا أجل النسخة السادسة لمعرض “أليوتيس” حتى ل2022 |
Subsets and Splits